text:
KRALENDIJK – Un bes mas nos a yega na Dia di Labor, ku USIBO i e sindikatonan ku ta afiliá na dje no por selebrá e dia tan importante aki en grande, ku nan miembronan.
E pandemia i e medidanan implementá pa gòbièrnu ta pone ku mester ta kouteleso ku aglomerashon.
No tabata un aña fásil den sentido ku no por a yega hutu tur ora i tin reunion I aktividatnan ku mester a sigui pa medio virtual i otro aktividatnan ku mester a kanselá.
Dia Di Labor tin signifikashon grandi pa USIBO mirando e balor i lucha ku a hiba pa e klase trahadó. Base di e selebrashon di 1 mei ta e introdukshon di labor di 8 ora pa dia, ku for di den siglo 15 i 16 tabata un gritu ku por a skucha frekuentemente.
Na e kongreso internashonal na 1891a konstatá tres meta prinsipal ku ta e lucha pa dia laboral di 8 ora, bringa pa otro derecho laboral i pa mantené pas.
USIBO ta tuma nota ku den e siglo aki ketu bai e 3 meta prinsipal aki ta i ta keda un lucha. Derecho I deber di trahadónan ta ankrá den un kombenio laboral kolektivo.. E kombenio laboral kolektivo ta manera un beibel pa e trahadó, ku e mester hasi esfuerso pa e tin konosementu profundo di su posishon hurídiko. A base di e kontrato kolektivo e dunadó di trabou ta traha un konbenio laboral, esaki ta palabrashon individual ku e dunadó di trabou ta hasi ku e trahadó.
Na momentu ku e trahadó konosé su kontrato kolektivo pero tambe su kombenio laboral, e por defendé su mes pero tambe vigilá si ta kumpli ku loke tin den e kontrato laboral.
Pero realidat ta kompletamente otro. I ta di lamentá ku te ainda tin situashonnan ta sosedé´na boka di trabou ku ta trapa e derecho di e trahadó.
S un trahadó tin konosemntu di su kontrato laboral I ta dominá e leinan ku ta regardá labor, e ta mihó prepará pa por defendé sum es den kualké situashon ku ta bai kontra di su posishon hurídiko
E deber di un trahadó ta apliká konosementu di su estudio i e instrukshonnan di su dunadó di trabou, hasi uzo korekto di medionan ouksiliar i medionan pèrsonal pa seguridat, sigui instrukshonnan di seguridat, kolaborá na un bon implementashon di maneho, detektá i mèldu peliger pa seguridat i salú, sigui kursonan riba diferente tereno.
Tambe e tin e deber di yega tempran na boka di trabou, aportá na produktividat,
USIBO huntu ku e sindikatonan afiliá su punto di lansa lo ta pa bin ku tayernan kaminda ku tantu direktiva pero tambe miembronan afiliá na e diferente sindikatonan por risibí konosmentu i hèrmèntnan pa yuda nan sigui desaroyá den emundu sindikal.
Di e forma aki USIBO ta kumpli ku e metanan den su satuto ku ta artíkulo 2 insiso 3 Organisá kursonan pa lidernan di sindikato i trahadónan.
Artíkulo 2 insiso 4 Promové e klase trahadó pa nan afiliá na un sindikato
En un era kaminda ainda ta trapa riba derichinan di e klase trahadó ta di suma importansia pa tur trahadó na Boneiru tin konosementu di leinan laboral i di su posishon hurídiko.
Un trahadó den kualke area di labor ku ta bon prepará, ku tin konosementu di su derecho i debernan ta un trahadó ku por defendé su mes i su posishon hurídiko.
Un trahadó ku ta afiliá na un sindikato tin e benefisio di risibí konseho hurídiko, konseho pèrsonal riba trabou i skal di salario, influensia riba kondishonan laboral, influensia riba reorganisashon òf fushon, treining i tayernan i un aspekto hopi importante ta ku huntu bo ta forma un mokete mas grandi kontra inhustisia laboral.
USIBO ta deseá tur trahadó en general i tur trahadó di e sndikatonan afiliá na USIBO en prinsipal un dia di labor yená ku bendishon i reflekshon.
Ku union semper lo vensé tur opstákulo i ku huntu nos por logra lo máksimo pa e klas trahadó
Felis Dia di Labor.


c: text/html

text:
Sta Rosa Angels Vanddis ta un triunfo for di prolongashon di su titulo kampionil den sòfbòl femenino dòbel A. E tim a bolbe gana ayera, djaweps 4 di oktober 2018, di Pichingolo Nissan: 3-1. Leonella Elizabeth tabata grandi atrobe riba montíkulo.
E seri final di sòfbòl fast pitch femenino divishon máksimo di Curaçaose Softball Bond (CSB) a kontinuá ayera den Sabana Ballpark di Richard ‘Chati’ Constancia, ku e mes anunsiando e bateadónan i dunando informashon durante e wega. Un bon públiko atrobe tabata testigu di un tremendo enkuentro.
For di komienso tabata bisto ku e wega entre Sta Rosa Angels i Pichingolo lo bai bira un duelo di picheo. E tim di Pariba a kuminsá ku Leonella Elizabeth, miéntras ku Pichingolo a presentá ku su strea Arnalda Margaritha. Tur dos a dominá e bateadónan ku relativo fasilidat den promé inen.
Den di dos inen Sta Rosa Angels ku bon korementu di base i bateo oportuno ta skor e promé kareda. Tabata durante un hugada na segunda base ku umpire a kanta interferensia i asina e tim di Pariba a haña un koredo na tersera. Despues di un hit e koredó aki a skor promé ku un hugada na atrobe segunda base kaminda umpire a dekretá e di tres out.
Tur kos tabata mustra ku Elizabeth lo bai gana 1-0 mirando su kòntròl i lokashon di bala i den e kuadro aki tabata komuniká konstantemente ku su kècher. Pero riba un fayo den defensa den di kuater inen kaminda e rightfielder ta laga un flai kai, ta sigui un hit pa Pichingolo ku a logra kibra e blankeo dje picher aki: 1-1.
E wega a yega shete inen empatá na 1-1. Aki e tim di Pichingolo su defensa ku tabata bon durante seis inen, a komete erornan kostoso. Sta Rosa Angels a skor 2 kareda i bai dilanti 3-1. Di mes Leonella Elizabeth a pèrta brasa den bòm di mesun shete entrada i dominá Pichingolo pa e i su tim su di dos viktoria.
E seri final ta un ‘best of 5’ kua ta nifiká ku e tim ku gana 3 wega ta kampion. Sta Rosa Angels Vanddis pues ta 2-0 dilanti i falta un viktoria mas pa prolongá su titulo di kampion.

robotstxt: allowed

filter: keep


text:
Kralendijk – Dr. Marian Luinstra-Passchier ta prekupa mirando oumento di kasonan di hende kontagiá ku CoViD-19. Esaki ta loke el a ekspresá durante un enkuentro ku prensa algun dia pasá.
“Delaster biaha ku mi a papia ku boso, mi tabata preokupá ku e kantidat di hende ku a pega ku e vírùs di corona. Despues di esei mi prekupashonnan a oumentá mas. E simannan ku a pasa, nos tabatin basta kaso di kontagio. A base di e resultadonan ku ta drentando awor, ta parse ku kasonan ta bai sigui oumentá. No ta tur resultado ta aden ainda. Na febrüari nos tabatin na tur kuarentinuebe kaso i 38 hende a rekuperá. Awor nos tin na mart den algun dia 147 kaso aktivo kaba.
Nos ta mira ku den e grupo di trinta pa trintinuebe aña, tin hopi hende ta pega ku e vírùs. Mayoria hende ta pega ku e vírùs via e hendenan ku nan ta biba den kas kuné, via kolega i amistatnan. Esaki tabata asina na yanüari tambe. Nos ta ripará ku hopi biaha hende ku keho ta sigui traha tòg. Nan ta bai tèst lat. Tin un oumento tambe den e kantidat di ‘cluster’, esta grupo di kontagio. Entre otro na trabou, den seno di kas i na lugá di dibertí. E fuente di kontagio ta konosí den algun di e kasonan akí, pero esei no ta e kaso tur ora.
Parse ku e vírùs ta plamando mas fásil. Danki Dios ku tin ainda tiki kaso di hende ku mester drenta hòspital. Nos sa tambe ku den práktika por lo general ta despues di par di siman di kontagio, tin hende ta drenta hòspital. Loke sí nos ta wak kaba, ta ku preshon riba sektor di kuido ta oumentando. Esaki komo ku trahadó den kuido ta tèst positivo i otro trahadó ta den karentena,”Dr. Marian Luinstra-Passchier a bisa.


text:
Nos invitado den e programa aki ta Sr. Oslin Toppenberg. Nos a kombersa kune riba su famia, su origin, su raís Boneriano i tambe su karera ku ta un karera hopi impreshonante den aviashon. Nan a jamé un sierto momentu, guru di aviashon na Aruba.
Produkshon: Fundashon Históriko Kultural Boneriano
Durashon: 54 minüt
Fuhikubo ta presentá: Oslin Toppenberg
Nos invitado den e programa aki ta Sr. Oslin Toppenberg. Nos a kombersa kune riba su famia, su origin, su raís Boneriano i tambe su karera ku ta un karera hopi impreshonante den aviashon. Nan a jamé un sierto momentu, guru di aviashon na Aruba.


text:
Aruba
Williams na Evelyn Wever-Croes: No sembra biento pa no cosecha horcan!
Diadomingo tabatin un discusion cu a bay for di man. Despues a bin resulta cu ta trata di dos yiu di dos politico na Aruba, esta yiu nan di Michael Williams di Partido Pueblo Prome y tambe yiu di Minister Presidente Evelyn Wever-Croes.
Dialuna merdia durante un entrevista den Enfoke, tata di Nigel Williams a indica cu loke minister presidente a bisa den su rueda di prensa, cu nan a dal su yiu homber di trincion, ta un mentira. Su persona mes a bay na e restaurant na altura, pa pone su mes, como tata, na altura despues di a lesa e noticia riba nos portal.
Williams a papia cu e personal di siguridad cu tabata eynan, tabata ta c’un lampi a cay y un boter a kibra. Pero, segun Williams, e discusion mester informa cu e pelea a cuminsa den baño di Gusto y cu a saca nan for di dicho luga. Kevin, yiu di prome minister, a cantidad di cos fo’i sla. E ta kere cu door cu e ta yiu di prome minsiter, e lo ta riba ley.
Ta pidi Minister Presidente mr. Evelyn Wever-Croes pa no sembra biento pa e no cosecha horcan. Mester yega na otro pa por trece trankilidad y pa esaki no pasa mas. Loke a pasa ta di lamenta ya cu el a pasa den un luga turistico. No por ta asina cu yiu di nos prome minister ta manda palabranan di insulto, pa ora cu e haya su contesta den forma di sla, bin bisa cu a dal’e di trincion.
Pa un relato mas amplio, lesa TREMPAN di mañan.


text:
KRALENDIJK – Den e situashon aktual di medidanan pa atendé ku e vírùs COVID-19, Sentro Hubentut i Famia (Shif) ta konsiente di e posibel efektonan ku esakinan tin riba subida di violensia doméstiko i relashonal, maltrato, abusu o negligensha di mucha. Pa e motibunan aki SHIF a skohe pa, huntu ku gobiernu di Boneiru i otro partnernan den vèlt sosial, bini ku programa informativo pa informá, sostené i eduká komunidat. Banda di esaki SHIF ta introdusí un liña telefóniko di yudansa na distansia pa komunidat.
Na mei, yüni i yüli lo por mira na televishon, skucha na radio i topa riba plataformanan sosial diferente pelíkula kòrtiku ku mensahe, konseho i teps pa apliká den situashonnan familiar ku lo por presentá. Ta trata di 12 pelíkula ku kontenido riba área di maneho práktiko di kas, demanda emoshonal haltu, sosten na mayornan den edukashon di yu, uso di ret sosial i maneho di entrada.
Pa mucha i hoben lo tin, durante e lunanan menshoná, un serie di 12 programa edukativo i rekreativo na Dutch Caribbean T.V. E intenshon di e programanan akí ta pa eduká i entretené nos muchanan, huntu ku diferente artista i spesialista.
Banda di esaki lo tin shete programa kaminda, den koperashon ku partnernan sosial, lo brinda esnan den nesesidat informashon ofishal i konfiabel.
Instansia sosial lo duna splikashon kon ta sigui ofresé servisio na komunidat den e periodo di Covid 19.
For di dia 1 mei SHIF a kuminsá ku liña di telefòn pa duna sosten na komunidat. Esaki komo ku tin servisio ku a kai afó parsialmente. Ku e liña di sosten akí Shif kier kontinuá su servisio na komunidat na distansia.
SHIF su meta prinsipal ta pa promové un aktitut preventivo pa evitá o minimalisá eskalashon di kualke tipo di agreshon i/o negligensia i/o abuso relashonal. Huntu ku esaki lo stimulá i provoká uso kreativo di formanan pa atendé ku mucha(nan) i tiner.
Tur persona por usa e liña pa pidi informashon, konseho o sosten na distansia. Lo atendé e asuntu dirèkt, kaminda esaki ta kuadra ku trabou di SHIF i referí na otro instanshanan kaminda esaki ta kai bou di nan tarea.
Pa kualke problema personal o relashonal i/of nesesidat di sosten den edukashon di bo yu(nan) bèl 701 5257. E liña ta funshoná di djaluna pa djabièrne di 9 pa 4 pm. Tin posibilidat pa manda app o hasi app call tambe riba e mesun number.


text:
ORANJESTAD – Durante luna di September e Proyecto JUMP 18 a ser lanza hunto cu HOH bou guia di pediatra dr. Jamiu Busari. Un Proyecto super positivo cu tin como meta primordial pa prevencion di obesidad cerca muchanan na unda ta enfoca riba e mucha y tambe su famia. Despues di e lansamento e Proyecto a haya un acogida super positivo y awe orguyosamente por bisa cu tin registra 18 mucha pa start cu e trayecto di JUMP 18.
Dr. Busari a duna di conoce cu algun siman pasa a tene un anochi di informacion y recientemente a cuminsa cu e prome carousel na unda ta mira tres professional cada uno mey ora. Durante e prome carousel a atende 6 mucha hunto cu nan famia y esaki lo sosode 3 siman durante weekend te ora a mira tur 18 mucha. A haya feedback positivo di mayor tocante e start di e Proyecto na unda ta tene e carousel den weekend pa asina tene cuenta cu hopi ta traha den siman. Riba diasabra durante e carousel nan a mira un pediatra, dietista, trahado social y tur na un solo luga den un lapso di tempo di un ora y mey.
Dr. Busari a duna di conoce despues di cada session, e team ta bini hunto pa evalua cada cliente. Nan lo mira kico ta nan punto di preocupacion of interes prome cu e siguiente bishita. Tur luna nan ta mira e muchanan y entre esaki lo tin sesionnan di actividad fisico. Tambe lo tin session special y di enseñansa di nutricion, tambe sesion di empoderamento con pa motiva e mayornan y mucho mas.
“Tabata un sorpresa, pasobra no a spera di conta cu asina hopi mucha. E ta algo emocionante na mes momento, pasobra a cuminsa sin nada y awe por ta orguyoso di mira e interes di comunidad pa biba mas saludabel,” dr. Busari a conta.


text: WILLEMSTAD,—- Un kaso lo konosé sentensia e siman aki, despues ku e hòmber J. de H. lo a maltratá un persona ku segun su deklarashon lo tabata instig’e. E la bisa ku e persona aki a mand’é ku bòter, kual despues e persona a yega serka i dal’e un moketa ku konsekuensia ku el a maltrat’é. Den promé instansia kaba OM a indiká ku J. no mester a maltratá e víktima di e forma ei, pero e mester a bai hasi un denunsia. Den promé instansia, korte no a yega na un kondena pa J. i OM no ta di akuerdo ku esaki kual a bai apelashon.


text:
16 Feb 2016by webmaster
Gustave Nouel a comparti su ‘secretonan artistico’ cu henter Hulanda
ORANJESTAD (AAN): E pintor profesional cu ta bibando na Deventer (Hulanda), esta Gustave Nouel procedente di Aruba, ta un persona hopi respeta y admira pa su obranan di arte. Awor pa 2018, el a dicidi pa comparti su experticio cu tur demas pintor na Hulanda.
Ya caba den su temporada di estudio, el a cuminza desaroya su tecnica internacional di ‘sketch riba caya’, y pa esey awor tin masha hopi interes, incluyendo hubentud. E ta wordo mira door di hopi hende como un di e artistanan mas conoci di Caribe. Gustave Nouel awor cu placer ta bay comparti su experiencia di ‘street sketching’ y su ‘secretonan artistico’ cu talentonan y pintornan interesa riba tur nivel.
Artistanan for di rond Hulanda awor por bay haya e chens na Royal Talens Experience Centre na Apeldoorn, Hulanda.
Diahuebs 18 di Januari 2018, e lo duna for di 6:30 pm te cu 10:00 pm, un workshop di ‘straat schetsen’ pa tur nivel na Royal Talens Experience Centre.
El a wordo invita door di Royal Talens pa bay duna un JAZZ-ART Masterclass tambe na esnan mas avanza. Esaki lo ta dianan 3, 10, y 17 di Februari 2018 for di 1:30 pm te cu 5:00 pm.
E conocido musico Arubano, Delbert Bernabela a pone su mes disponible pa ta modelo pa e JAZZ-ART Masterclass di Gustave Nouel, pa toca tur tipo di instrumento. Delbert mes ta un exitoso y conocido musico den Caribe, y ta mira esaki como un reto pa asina expande su tereno jazzy pa Europa, cu e speranza di por comparti su musica cu resto di mundo.


text:
ORANJESTAD: Diamars atardi na CEDE Aruba a inaugura e proyecto di Wizz U’ Cation.
Un proyecto piloto pa alumnonan di ciclo bascio 2 MAVO unda ta duna oportunidad na 40 hoben cu e materia di wiskunde den idioma di Papiamento. E inauguracion a conta cu presencia di Minister di Enseñansa y Deporte sr. Endy Croes, director di CEDE Aruba, sr. Daniel Tecklenborg y cabesante di Filomena College, sra. Raquel Lampe.
E proyecto di Wizz U’ Cation ta lidera pa e hoben Giandra Erasmus hunto cu docente di wiskunde sra. Leandra Dijkhoff. Wiskunde ta un materia dificil y sigur den idioma Hulandes aki ta unda lider di e proyecto Giandra a wak e necesidad di nos hobennan pa bin cu e proyecto di Wizz U’Cation y hunto cu docente Leandra a bin cu un solucion na beneficio di nos hobennan door crea e website pa asina por yuda e hobennan. Riba e website tin video cu splicacion di e materia na Papiamento cu ta hacie mas facil pa hobennan por compronde. Tambe tin un werkblad na unda cu e hoben por practica esaki na cas hunto cu nan mayornan of den grupo.
Minister Endy Croes a cuminsa na felicita e hobennan, CEDE Aruba, boluntarionan y patrocinado cu a haci e proyecto aki posibel y exitoso. E mandatario a expresa di ta encanta e proyecto inovativo aki y sigur cu e lo yuda nos hobennan desaroya den e materia. Como Minister di Enseñansa y Deporte nos ta sostene tipo di proyectonan asina. ‘Nos ta sinti nos mes honra cu e invitacion pa forma parti di e inauguracion di e website’, e Mandatario a expresa. Exito na tur esnan cu ta sostene e proyecto y exito na e 40 alumnonan cu lo participa den e proyecto piloto.


text:
NOS SELEKSHON NASHONAL MASKULINO TA NA REPÚBLIKA DOMINIKANA PA PARTISIPÁ NA E CONCACAF U-20 CHAMPIONSHIP!
NOS SELEKSHON NASHONAL MASKULINO TA NA REPÚBLIKA DOMINIKANA PA PARTISIPÁ NA E CONCACAF U-20 CHAMPIONSHIP!
Awe mainta 10’or nos selekshon nashonal kategoria U-20 a biaha pa Repúblika Dominikana pa partisipá na e CONCACAF U-20 Championship ku lo tuma lugá di 5 pa 14 di novèmber 2021.
Nos selekshon a yega bon i a kuminsá prepará pa nos promé enkuentro di e torneo aki ku lo tuma lugá dia 5 di novèmber binidero kontra British Virgin Islands pa 7’or di anochi.
Preparashonnan ta kontinuá pa nos selekshon saka nos kara un biaha mas.
Nos selekshon nashonal U-20 ta konsistí di un grupo di 20 hungadó.
E selekshon ta wòrdu dirigí pa Sr. Gersinio Constansia ku ta wòrdu asistí pa Sr. Raúl González Triana komo asistente tékniko huntu ku Pablo Alomá Mark komo entrenadó di portero. Sr. Luke Cattet huntu ku Sr. Clinton Leocadia ta e fisioterapistanan di e selekshon miéntras Sr. Roderick Rojer ta esun enkargá ku e materialnan di nos selekshon i dòkter Fillet tambe a kompañá e selekshon. E hefe di delegashon ta Sr. Urvin Faneijte miembro di direktiva di FFK.
Nos selekshon ta konsistí di e siguiente hungadónan;
- Xavier Susanna (Atletiko Saliña)
- Reinier Bonifacio (Deportivo Sta. Rosa)
- Denzley Griët (FC Dordrecht, Hulanda)
- Rensver Juliana (Subt)
- Dairison Pieternella (Scherpenheuvel)
- Alrick Pantophlet (Jong Holland)
- Keanu Does (ADO Den Haag, Hulanda)
- Jaïr Bryson (SC Telstar, Hulanda)
- Reuel Martina (Vesta)
- Naygiro Sambo (Vitesse, Hulanda)
- Ghillian Ilaria (Almere City, Hulanda)
- Rayhim Inesia (Scherpenheuvel)
- Rayngél Boelbaai (Vesta)
- Akram Potmis (Scherpenheuvel)
- Dayron Boelijn (Subt)
- Juruël Bernadina (FC Utrecht, Hulanda)
- Rayden Winklaar (Undeba)
- Shudelmar Dorand (Vesta)
- Sidney Kastaneer (Vesta)
- Gio-Renys Felicia (Feyenoord, Hulanda)
FFK ta deseá nos selekshon nashonal di kategoria U-20 tur klase di éksito durante nan partisipashon na e CONCACAF U-20 Championship ku lo tuma lugá di 5 pa 14 di novèmber 2021 aya na Repúblika Dominikana.
3 novèmber 2021


text: WILLEMSTAD,— E hòmber Edelberto Martina tabata den korte di promé instansia den luna di yanüari pa skucha un sentensia, unda a akus’é di a tira riba miembronan di Tim di Aresto, kual a konsiderá esaki komo un intento di asesinato. Esaki despues ku a yega na su kas pa realisá un entrada hudisial, unda el a splika ku e no tabata sa ku ta polis i e la kere ta ladron i netamente pa esaki el a tira. Korte a yega na un kondena di 5 aña prizòn pa Martina, unda Martina kende no tabata di akuerdo ku e sentensia a bai den korte di apelashon pa e bringa su sentensia.


text:
Na aña 2010 Boneiru a skohe pa un laso direkto ku Hulanda. E eskoho aki a kondusí na un struktura kaminda Boneiru, meskos ku St Eustatius i Saba, ta forma un Entidat Públiko di Hulanda. Esaki ta nifiká ku Boneiru su struktura ta igual ku un munisipio na Hulanda, pero ku leinan i regulashon ta desviá for di regulashon na Hulanda. Asina e legisladó hulandes ta duna balor na e sirkunstansianan spesífiko ku Boneiru tin di haber kuné. Banda di esei Boneiru no konosé supervishon di parti di un Provinsia. Pa Boneiru e Representante di Reino ta enkargá ku e tareanan aki. E Kolegio di Supervishon Finansiero ku ta establesé na Kòrsou ta enkargá ku e supervishon finansiero. Nan ta aprobá e presupuesto, e kuenta anual i e kambionan. E struktura aki ta stipulá den Lei Entidatnan Públiko Boneiru, St Eustatius i Saba (Wet Openbare Lichamen Bonaire, St. Eustatius en Saba) i den Lei Finansa Entidatnan Públiko Boneiru, St Eustatius i Saba (Wet financiën openbare lichamen Bonaire, Sint Eustatius en Saba).
Gobièrnu lokal
Entidat Públiko Boneiru konosé e mesun struktura ku un munisipio na Hulanda. E órgano mas haltu di Entidat Públiko Boneiru ta Konseho Insular. E konseho aki ta konsistí di 9 miembro ku kada kuater aña pueblo di Boneiru ta elegí pa medio di elekshonnan direkto. E término ta kana igual ku e elekshonnan provinsial na Hulanda, pasobra di e manera ei por elegí kandidato tambe pa Eerste Kamer na Hulanda. Despues di negosashon e partidonan ta forma un Kolegio Ehekutivo. E diputadonan tin asiento den Kolegio Ehekutivo. Lei a stipulá ku na Boneiru por tin 3 diputado. Banda di e diputadonan Gezaghèber tin asiento den Kolegio Ehekutivo. E ta enkargá ku siguridat i òrden públiko i e ta presidí Kolegio Ehekutivo i Konseho Insular. Mas aleu Entidat Públiko Boneiru konosé un sekretario insular ku ta forma kabes di e organisashon públiko, e ta konsehá Kolegio Ehekutivo i e ta prepará i notulá reunionnan di e órgano aki. E aparato públiko ta repartí den diferente direktorado. Pa empresarionan Direktorado di Planifikashon i Desaroyo ta di importansia, pasobra akinan tin e departamentu ekonómiko i e departamentu ku ta evaluá pèrmit di establesimentu i pèrmit di konstrukshon. Mas aleu tin un Direktorado di Supervishon i Mantenshon di Lei ku ta enkargá ku mantenshon di e diferente lei- i regulashonnan, entre otro regulashon pa hóreka. Banda di esei tin un Direktorado di Komunidat i Kuido i un Direktorado di Maneho i Sosten.
Gobièrnu di Reino
Na Boneiru Gobièrnu di Reino ta enkargá ku e tareanan i kompetensianan di e diferente ministerionan. Sierto ministerionan tin un organisashon di ehekushon amplio riba nos isla. Esaki ta konta pa Ministerio di Finansa (Servisio di Impuesto Hulanda Karibense), Ministerio di Salú Públiko, Bienestar i Deporte – VWS (Ofisina di Seguro di Kuido) i Ministerio di Asuntunan Sosial i Empleo (Unidat di Asuntunan Sosial i Empleo Hulanda Karibense). Otro ministerionan tin un forma di kontakto pa koperashon (e asina yamá ‘liaison’) stashoná na Boneiru pa duna ehekushon na maneho di e ministerio. Banda di esei Representante di Reino, banda di su ròlnan di supervishon, tin tambe un ròl pa laga e kolaborashon mutuo entre e diferente ministerionan i gobièrnu lokal funshoná mas mihó.


text:
Shanayah Howell ta pasa pa e gran final di BMX den e Weganan Panamericano Lima 2019
Algun rato pasa, e atleta femenino elite di bike-cross ta logra ocupa un di 2 lugar den e prome heat un di 3 lugar den e di 2 heat y ta finalisa e ultimo heat na di 4 luga y esaki a dune un paso pa e gran final.
Den e gran final Shanayah lo mester bataya contra un elenco grandi cu ta inclui dos bes campeon Olimpico di London 2012 y Rio 2016, Mariana Pajon di Colombia como tambe e Venezolano ex-campeon mundial y medayista di Brons na e Weganan Olimpico di RIO 2016, Stefany Hernandez.


text:
Gradicimento / Invitacion
Di profundo di nos curason nos kier a gradici tur hende cu di un of otro manera a mustra atencion, amor y cariño durante bida, fayecimento y despedida di nos ser stima:
Joab Jesus Henriquez
Cariñosamente yama “Jobi”
Na tur esnan cu a compaña y sostene nos den e tempo nan duro aki cu e Perdida di nos estimado Jobi. Na tur esnan cu a manda carchi, mensahe, krans, yamada telefonico y cu a pasa na cas pa expresa nan pesame. Na tur esnan cu a compaña y conbibi cu nos na e ultimo despedida di Jobi.
Boso muestra di atencion ta di hopi aprecio y boso cada un tabata di gran sosten y Consuelo pa nos.
Na Aurora Funeral Home pa su bon servicio y atencion.
Lo tin 3 Santo Sacrificio di misa cual lo tuma lugar na Misa Santa Filomena na Paradera pa Jobi.
Diahuebs, November 11 pa 7 or di atardi,
Diabierna, November 12 pa 7or di atardi y
Diamars, November 16 pa 7or di atardi.


text:
KRALENDIJK – Resientemente durante reunion di konseho insular a menshoná ku entrada nan di gobièrnu a keda stabil aña pasá. Hefe di sekshon di finansa Dudley Wedervoort a duna un presentashon amplio tokante e fluktuashonnan finansiero di entidat públiko (EPB) pa loke ta trata 2019.
“For di un banda e gastunan a subi, sinembargo esaki ta atribuí na kalkulashonnan tékniko relashoná ku finansiamentu ku Hulanda a duna, atraves di loke nan ta yama ‘bijzondere uitkering’. Pues a drenta for di Hulanda 29 mion na finansiamentu èkstra. E sèn ta sali bèk komo gastu di EPB. Loke a yuda oumentá entradanan di gobièrnu na 2019 tabata entre otro plakanan èkstra ku a drenta na momentu ku sekshon di finansa a hasi loke el a yama un ‘inhaalslag’, di plaka ku dos kasino riba e isla mester a paga.
Aparte di esaki a drenta 2 mion dòler ku ta kobransanan ku servisio di impuesto a yega di hasi den pasado, sinembargo en realidat nan mester a traspasá e sèn aki pa OLB. E plaka tabatin hopi aña stashoná na servisio di impuesto. Despues ku inisialmente no tabatin klaridat kompletu riba e montante, finalmente el a bini den kaha di gobièrnu di Boneiru. Ta bon pa tene kuenta ku ta un bia so ta risibí e sèn aki. Otro entradanan ku a subi ta impuesto pa vehíkulo di motor. Esaki tin di aber ku tin mas vehíkulo riba kayanan di Boneiru, “Wedervoort a menshoná.
El a sigui bisa:” Ta notabel un oumento di impuesto di estadia di loke ta kobra turista. Esaki a oumentá ku un entrada di 3.1 mion dòler. Den su agresividat pa kobra mas plaka na impuesto di finansa, a laga servisio di impuesto saka ‘anslagnan’ taksativo pa kompanianan ku ta hür outo, basa riba loke nan tabata paga no tabata real. Sinembargo e kompanianan a bai korte i gana kaso. Esaki a pone ku entradanan di impuesto for di e sektor ei tabata 1.7 mion dòler aña pasa kompará ku aña anterior. Entradanan di ‘grondbelasting’ a keda stabil aña pasa, Wedervoort hefe di sekshon di finansa a bisa durante reunion di konseho insular.


text:
Oranjestad, Ariba diaranson 18 maart 2020, Comision Ruta bou auspicio di Aruba Wieler Bond lo ta organisando un competencia pa tur e amantenan di roadbike.
E competencia lo cuminsa y caba na Sero Colarado. E competencia aki ta e traditional careda di ciclismo di Ruta di dia Nacional 18 di maart.
Lo tin categoria mayor y menor participando ariba e dia aki.
Careda ta cuminsa 6or y mey di mainta na Sero colorado y desde cuarto pa seis di mainta ciclistanan lo mester pasa registra na e mesa di registracion, pa asina start e careda segun e orario stipula.
Lo tin varios ciclista den diferente categoria cu lo bataya contra otro ariba e ruta.
Categorianan menor lo competi ariba e ruta chikito den area di Sero Colorado, Colony.
Pa cu e categoria mayor nos tin cu menciona cu e ruta lo ta uno desafiante pa e coredornan den categorianan manera Elite, Junior, Master y Women open.
Nos ta invita tur ciclista pa pasa inscribi na Tribike, Tech Shack y tambe ariba e anochi di inscripcion, diasabra 14 di maart entre 6:30pm – 9:00 pm na YMCA Dakota & YMCA San Nicolas.
Alavez nos ta manda un cordial invitacion pa comunidad di Aruba pa bin apoya nos ciclistanan y presencia un careda desafiante yena di adrenalina.
Por ultimo nos ta informa cu seguridad di nos ciclistanan y voluntarionan ta na prome lugar y den conexion cu esaki nos ta pidi cooperacion di tur automobilista pa tene cuenta cu e ciclistanan y voluntarionan cu lo ta ariba e ruta di Colony, San Nicolas, St Cruz, Macuarima, Cobalodo, Piedra Plat, Bloemond, Jaburibari, Calabas, Kudawecha y Arashi.


text:
Orashon djasabra 31 di desèmber 2016
Orashon djasabra 31 di desèmber 2016
Na kuminsamentu e Palabra tabat’ei kaba i e Palabra tabata huntu ku Dios; e Palabra tabata Dios mes. T’É tabata na kuminsamentu huntu ku Dios. A krea tur kos pa medio di djE i sin djE nada no a haña eksistensia. Den djE tabatin bida i e bida akí tabata lus pa hende. E lus a sigui bria den skuridat i skuridat no tabata por kuné. Dios a manda su mensahero, un hòmber ku yama Huan. Huan a bini pa testiguá di e lus, pa tur hende pone nan fe den e lus pa medio di su testimonio. Huan mes no tabata e lus, ma el a bini pa testiguá di e lus. E lus berdadero ku ta lusa tur hende, tabata biniendo na mundu. E tabata den mundu i mundu a haña eksistensia pa medio di djE, ma e hendenan di mundu no a rekonosé ken E ta. El a bini su mes kas, ma su hendenan no a asept’É. Esnan ku sí a asept’É, ku a pone nan fe den su nòmber, El a duna derecho pa bira yu di Dios. Nan no a bira yu di Dios a base di famia, ni na un manera natural, ni pa medio di deseo di un hende hòmber, ma segun Dios su plan. E Palabra a bira hende i a bin biba meimei di nos. Nos a mira su gloria, e gloria ku e tin di Tata komo úniko Yu, yen di bondat i fieldat. Huan a testiguá na su fabor; el a bisa: ‘Esaki ta esun ku mi tabata papia di dje, ora mi a bisa: Esun ku ta bini despues di mi tabat’ei promé ku mi, pasobra E tabata eksistí promé ku mi.’ Nos tur a risibí for di rikesa di su bondat; e bendishon ku nos a risibí di djE a bini na lugá di tur otro bendishon. Ta asina ku a risibí lei via Moises; bondat i fieldat a bini pa medio di Hesu-Kristu. Nunka niun hende no a mira Dios, ma su úniko Yu, pegá na Tata su kurason i Dios meskos ku Tata, a revelá ken Dios ta.
Huan 1:1-18


text:
Desde di e pandemia nos bida a cambia por completo. Henter e sector laboral y comercial tambe. Trabounan cu antes tabata existi ya no t’ey mas. Funcionnan cu antes tabata existi na gran cantidad, awor ta hopi limita. E cambionan aki ta trece su retonan cu ne y ta exigi di nos un cambio den nos ‘mindset’, mentalidad, cu na mes momento mester motiva nos pa siña habilidadnan nobo, expande nos propio horizontenan sin pensamento di limitacion.
Tur cambio ta trece resistencia. Tur locual ta desconoci por haci nos insigur. Cu esaki den mente, Minister Glenbert Croes a anuncia e programa “Aruba Kier Traha” (AKT). E prome curso cu lo wordo ofreci ta “Change of Mindset”. Den e curso aki lo prepara nos hendenan completamente di nobo pa e mercado laboral, for di ‘soft skills’ te cu na etiketa di solicitud. Lo brinda e oportunidad pa siña con pa traha un CV. Di parti di Minister Glenbert Croes, e ehercicio ta wordo haci pa ekipa Enseñansa pa Empleo bek na su forma original pa atrabes di e instancia aki, Ministerio di Labor facilita oportunidad di recapacitacion (her-, om- en bijscholing). E programa di recapacitacion lo bay den cooperacion estrecho cu comercio- y gremionan, pa cumpli cu e demanda di mercado laboral y pone nos hendenan bek na trabou. Esaki ta e meta di e programa di Minister Glenbert Croes: Aruba Kier Traha.
E secreto di exito ta den cada un di nos. Gobierno di Aruba lo yuda bo cu e hermentnan necesario pa por logra exito den haya un trabou nobo. E resto ta keda den bo man.
Pronto lo wordo anuncia mas tocante e cursonan. Mientras tanto e mandatario ta invita tur hende pa subi e pagina di Facebook di Fase Helpdesk como tambe esun di DPL pasobra riba ambos pagina ta comparti hopi oportunidad pa trabou. Solicita!


text:
Relatonan di maneho
Beleid- en uitvoeringsplan
Akibou por download e diferente beleid y uitvoeringsplannen di IVA.
Toezicht en handhaving
Akibou por download e diferente relatonan di maneho tocante toezicht en handhaving.
OTC geneesmiddelen
Akibou por download e relato di maneho tocante remedinan Over The Counter (OTC).
Recepten
Akibou por download e relato di maneho tocante remedi riba receta. E relato ta bay tocante contrata, entrega, warda y controla remedi na botica.
Vernietiging van Geneesmiddelen en Chemicaliën
Ora di destrui remedi y/of kimiconan ta importante pa esaki bay na un manera sigur. Akibou por download e relato di maneho cu ta splica e proceso di destruccion aki.
Richtlijn evaluatie van zelfstandigheden voor commercieel gebruik
Circulaire Handhavend optreden bij collegiaal doorleveren van eigen bereidingen van (ongeregistreerde) geneesmiddelen
Akibou por download e maneho tocante e 'doorleveren' di remedi no registra di un botica cu ta specialisa den esaki pa un otro botica of un ziekenhuisapotheek.


text:
“Señor ta mi wardador, mi‘n tin falta di nada;
Den cunucu di yerba berde, E ta ponemi sosega.
E ta hibami na awanan tranquil, pa mi bolbe hanja forsa.
Salmo 23:1,2,3.
Cu imenso tristeza na nos curason nos ta anuncia fayecimento di:
Guillermo Andres Villa Gomez
Mihor conoci como: “Memito”
*03-01-1983 -†02-11-2021
Na nomber:
Su yui:
Sebastian Villa Gomez
Su mayornan:
Guillermo y Claribel Villa
Su rumannan:
Paula Andrea Villa Gomez
Angela Villa Gomez
Eimar Villa Gomez
Su subrino:
Wilson David Villa Gomez
Su Tanta y Prima(o) nan, Prima(o) nan na Merca, Inglatera, Colombia y Canada, su bon bisiñanan, amiga/onan y conocirnan y demas famia.
Ta invita demas famia, bisiña, amigo- y conocirnan, pa asisti na e Acto di despedida cual lo tuma lugar Diahuebs 4 di November 2021 di 3’or pa 5’or di atardi na Ad Patres funeral home & Crematorium na San Nicolaas.
Nos disculpa si den nos tristeza nos por a lubida algun famia y conocir nan.
Pa motibo di e situacion di Covid-19, ta pidi pa mantene estrictamente na e regla nan di DVG, usando tapa boca y practicando distancia social.
Staff y personal di Ad Patres funeral home & Crematorium ta extende nos mas sincero condolencia na famia di e fayecido.


text:
Tres detenshon en konekshon ku violashon di lei di arma di kandela.
KOMUNIKADO DI PRENSA
251 / 2019
26 yüni 2019
Tres detenshon en konekshon ku violashon di lei di arma di kandela.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 25 di yüni 2019, alrededor di 09.00’or di anochi, polis durante su kontrol rutinario
a para un vehíkulo riba Mon Reposweg.
Durante kontrol den e vehíkulo polis a haña i konfiská un arma di kandela.
Na e sitio a detené tres hòmber sospechoso pa violashon di lei di arma di kandela.
Ta trata di:
U.S.A.J., nasé na Kòrsou di 22 aña di edat,
C.G.M.O., nasé na Kòrsou di 32 aña di edat,
V.O.C.,nasé na Kòrsou di 44 aña di edat, en konekshon ku e kaso ariba menshoná.
A presentá trio sospechoso dilanti di un Fiskal Ouksiliar, ku a ordená nan enkarselamentu
pendiente di mas investigashon.


text:
Prome Minister Evelyn Wever-Croes: PROME MINISTER EVELYN WEVER-CROES SATISFECHO CU RELATO DI CAFT Segun Caft tambe, nos ta riba e bon caminda pa loke ta gasto y entradanan pa Gobierno
Prome Minister Evelyn Wever-Croes:
PROME MINISTER EVELYN WEVER-CROES SATISFECHO CU RELATO DI CAFT
Segun Caft tambe, nos ta riba e bon caminda pa loke ta gasto y entradanan pa Gobierno
Prome Minister Evelyn Wever-Croes tambe a reacciona cu satisfaccion riba e ultimo rapport di CAFT.
“CAFT ta bisa cu nos entrada y gastonan ta den linea cu e presupuesto di 2019, y cu ta premira cu nos lo logra cumpli cu e presupuesto. CAFT a duna algun punto di atencion cu lo mester wordo atende den e tempo nos dilanti, y nos ta sigui den deliberacion cu Hulanda riba esaki. Entre nan ta e pensamento di CAFT cu e Sociaal Crisis Plan no por ta den un presupuesto separa, sinembarg nos Gobierno a yega na otro palabracionnan cu Hulanda, y esaki ta pa registra henter e plan separa di e presupuesto di Gobierno, pasobra ta trata di un crisis plan pa un periodo defini. P’esey e ta separa, pasobra e ta temporal.
Mi ta satisfecho cu e relato aki, y cu CAFT ta realisa cu tin trabounan grandi cu a wordo haci caba te cu awor. Ta trabounan hopi grandi di Gobierno, combina cu sacrificionan aun mas grandi di pueblo di Aruba.
E relato aki ta confirma cu, apesar cu nos no a yega ainda, nos ta riba e bon caminda. Ya caba IMF y Standard & Poors a indica cu Aruba ta financieramente riba bon caminda, e relato di e prome 6 lunanan di aña 2019 cu a wordo presenta na Parlamento, tambe ta indica esey y awor CAFT ta confirma esey. motibo pa ta satisfecho. Cu determinacion nos ta sigui traha pa crea e bienestar y progreso pa tur ciudadano”, Prome Minister Evelyn Wever-Croes a expresa.


text:
Tin Bon Motibu pa Konfia e Evangelionan Bíbliko
“Nan a bira un éksito rotundo. Nan a inspirá pelíkulanan ku ta kosta miónes . . . i bukinan mas bendí . . . Sektanan kristian a aseptá nan. Nan a fomentá teorianan religioso i teorianan ku ta duna e idea di konspirashon.”—SUPER INTERESSANTE, UN REVISTA DI BRAZIL.
TA KIKO a lanta tantu interes asina? Loke e revista ta papia di dje ta e interes ku resientemente a lanta den un kolekshon di supuesto evangelionan, kartanan i ekspreshonnan inspirá i e aktividatnan rondó di esakinan. A deskubrí e kolekshon akí meimei di siglo 20 na Nag Hammadi i na otro partinan di Egipto. Generalmente ta yama e tipo di kolekshon akí i otro dokumentonan similar eskritonan Gnóstiko i Apókrifo. *
Tabatin Konspirashon?
Den un époka ku hende generalmente no ta konfia ni Beibel ni religionnan òrtodòks, ta parse ku hopi hende a bira interesá den e eskritonan Gnóstiko i Apókrifo. E eskritonan akí tabatin un efekto grandi riba e manera ku hopi hende ta mira e siñansanan di Hesukristu i kristianismo riba su mes. Manera un revista a bisa: “E Evangelio di Tomas i otro [obranan] apókrifo ta atraé un grupo kresiente di hende den nos tempu: esnan ku ta deseá di ta spiritual pero ku no ta konfia religion.” Segun un kálkulo, na Brazil so “tin por lo ménos 30 grupo ku nan kreensia ta basá riba e eskritonan Apókrifo.”
Deskubrimentu di e dokumentonan akí a hasi e teoria bira popular di ku den siglo 4 di nos era Iglesia Katóliko a konspirá pa skonde e bèrdat tokante Hesus i ku a skonde algun pasashi di su bida ku tin den e eskritonan Apókrifo i tambe ku a kambia e kuater Evangelionan hañá den Beibelnan moderno. Manera Elaine Pagels, profèser di religion, a ekspresá: “Awor nos ta kuminsá mira ku loke nos ta yama kristianismo—i loke nos ta identifiká komo tradishon kristian—en realidat ta representá solamente un selekshon chikitu for di fuentenan spesífiko, skohé for di desénas di otronan.”
Ekspertonan di Beibel manera Pagels ta opiná ku Beibel no ta e úniko fuente di fe kristian; tin otro fuentenan, manera e eskritonan Apókrifo. Por ehèmpel, e programa Bible Mysteries di BBC a trata e tópiko “E Berdadero Maria Magdalena.” Nan a trese dilanti ku e eskritonan Apókrifo ta deskribí Maria Magdalena komo “un edukadó i un guia spiritual pa e otro disipelnan. E no ta djis un disipel; e ta apòstel di e apòstelnan.” Komentando riba e supuesto papel di Maria Magdalena, Juan Arias a skirbi den e korant brasileño O Estado de S. Paulo: “Awe tur kos ta hiba nos na pensa ku e movementu kristian di promé siglo, fundá pa Hesus, tabata sumamente ‘feminista,’ ya ku e promé iglesianan tabata na kas di hende muhé, kaminda nan tabata fungi komo saserdote i obispu.”
Pa hopi hende, e fuentenan Apókrifo ta parse di tin hopi mas peso ku e fuentenan bíbliko. Sinembargo, e preferensia akí, ta lanta algun pregunta importante: E eskritonan Apókrifo ta un base legítimo pa e fe kristian? Ora nan ta kontradisí siñansanan bon kla di Beibel, kua fuente nos mester kere—Beibel òf e bukinan Apókrifo? Ta bèrdat ku tabatin un konspirashon ku a tuma lugá den siglo 4 pa skonde e bukinan akí i kambia e kuater Evangelionan pa laga afó informashon importante tokante Hesus, Maria Magdalena i otronan? Pa kontestá e preguntanan akí, laga nos konsiderá ún di e kuater Evangelionan bíbliko, e Evangelio di Juan.
Evidensia di e Evangelio di Juan
Na komienso di siglo 20 nan a deskubrí un fragmento balioso di e Evangelio di Juan na Egipto konosí komo Papiro Rylands 457 (P52). E fragmento ta kontené loke awe ta Juan 18:31-33, 37 i 38 den Beibel moderno. Bo ta hañ’é na e Biblioteka John Rylands, ku ta keda na Manchester, Inglatera. Esaki ta e fragmento di manuskrito di mas bieu di e Skritura Griego Kristian ku ta eksistí. Hopi eksperto ta kere ku a skirbié rònt di 125 di nos era, djis un kuart siglo òf mas despues di Juan su morto. E kos sorprendente ta ku e teksto di e fragmento ta kasi meskos ku e manuskritonan ku a ser skirbí despues. Rònt di aña 125 di nos era ya un kopia di e Evangelio di Juan a ser hibá Egipto kaba, kaminda a deskubrí e fragmento. Esei ta apoyá e konklushon ku ta Juan mes a skirbi e bon notisia segun e Evangelio di Juan den e promé siglo di nos era manera Beibel ta indiká. Pues, e buki di Juan ta obra di un testigu okular.
Di otro banda, tur e eskritonan Apókrifo ta data di siglo 2 padilanti, mas o ménos shen aña òf mas despues ku e susesonan ku nan ta deskribí a tuma lugá. Algun eksperto ta purba argumentá ku e eskritonan Apókrifo ta basá riba eskritonan i tradishonnan di promé, pero no tin prueba di esei. Pues, e pregunta ta na su lugá: Den kua bo ta konfia mas—den e testimonio di testigunan okular òf den hende ku a biba mas ku shen aña despues di e susesonan? E kontesta ta klaru. *
E Papiro Rylands 457 (P52), un fragmento di e Evangelio di Juan ku ta data di siglo 2 di nos era, tabata skirbí solamente algun dékada despues di esun original
Kiko di e alegashon ku a kambia e Evangelionan bíbliko pa skonde sierto pasashinan di e bida di Hesus? Por ehèmpel, tin evidensia ku a kambia e Evangelio di Juan den siglo 4 pa trose e echonan? Pa kontestá e pregunta akí, nos mester tene na mente ku ún di e fuentenan importante di Beibel moderno ta e manuskrito di siglo 4 ku ta konosí komo Vatikano 1209. Si nos Beibel tin kambionan hasí den siglo 4, e kambionan ei lo ta bisto den e manuskrito akí. Ménos mal ku e manuskrito Bodmer 14, 15 (P75), ku ta data for di 175 pa 225 di nos era, tambe ta kontené un gran parti di Lukas i Juan. Segun ekspertonan, no tin masha diferensia tekstual entre e manuskrito Bodmer 14, 15 (P75) i e manuskrito Vatikano 1209. Ku otro palabra, no a hasi kambionan konsiderabel den e Evangelionan bíbliko, i nos tin e Vatikano 1209 pa komprobá esei.
No tin evidensia, ni skirbí ni den ningun otro forma, ku ta proba ku a kambia e teksto di Juan—òf di e otro Evangelionan—durante siglo 4. Despues di eksaminá un kolekshon di fragmento di manuskrito deskubrí na Oxyrhynchus, Egipto, Dr. Peter M. Head, di e Universidat di Cambridge, a skirbi: “Por lo general e manuskritonan akí ta konfirmá ku e teksto di e manuskritonan skirbí ku lèter kapital [ku ta data di siglo 4 padilanti] ku ta forma e base pa e edishonnan moderno di e teksto griego di antigwedat ta outéntiko. No tin nada akí ku ta indiká ku mester hasi un kambio radikal den komprondementu di e promé manuskritonan di e TN [Tèstamènt Nobo].”
Na Ki Konklushon Nos Ta Yega?
Ya for di meimei di siglo 2 kristian en general a aseptá e kuater Evangelionan kanóniko—Mateo, Marko, Lukas i Juan. Tasiano su Diatessaron (un palabra griego ku ta nifiká “di [e] kuater[nan]”), kompilá entre 160 i 175 di nos era i ampliamente usá, tabata basá solamente riba e kuater Evangelionan kanóniko i riba ningun di e “evangelionan” Gnóstiko. (Wak e kuadro “ Un Defensa na Fabor di e Evangelionan.”) Loke tambe ta bale la pena pa tene kuenta kuné ta un opservashon di Ireneo di final di siglo 2 di nos era. El a deklará ku mester tin kuater Evangelio, meskos ku tin kuater skina di tera i kuater bientu prinsipal. Ounke ku por kuestioná e komparashon akí, su punto ta apoyá e idea ku tabatin solamente kuater Evangelio kanóniko e tempu ei.
Kiko tur e pruebanan akí ta indiká? Ku e Skritura Griego Kristian—inkluso e kuater Evangelionan—manera nos konosé nan awe a keda práktikamente intakto desde siglo 2 padilanti. No tin motibu sólido pa kere ku un konspirashon a tuma lugá den siglo 4 pa kambia òf skonde kualke parti di e Skritura inspirá pa Dios. Al kontrario, eksperto riba tereno di Beibel, Bruce Metzger a skirbi: ‘Na fin di siglo 2, e gran variedat di kongregashonnan di kreyente, plamá no solamente den e mundu mediteráneo sino tambe den henter e área entre Gran Bretaña i Mesopotamia, tabatin kasi e mesun punto di bista tokante gran parti di Tèstamènt Nobo.’
Apòstel Pablo i Pedro tabata gran apoyadónan di e bèrdat di e Palabra di Dios. Nan tur dos a duna spièrtamentu fuerte na kompañeronan kristian pa no aseptá ni kere den nada otro fuera di loke nan a siña. Por ehèmpel, Pablo a skirbi Timoteo: “O Timoteo, warda loke a wòrdu konfiá na bo, evitando papiamentu profano i bano, i e argumentonan kontradiktorio ku ta bin di loke falsamente ta wòrdu yamá ‘konosementu’—lokual algun hende a profesá i asina a desviá for di e fe.” Pedro a testifiká: “Pasobra nos no a sigui fábulanan trahá ku astusia ora nos a hasi konosí na boso e poder i binida di nos Señor Hesukristu, ma nos tabata testigu ku a mira su mahestat ku nos mes wowo.”—1 Timoteo 6:20, 21; 2 Pedro 1:16.
Siglonan pasá, profeta Isaias a skirbi bou di inspirashon: “Yerba ta seka, flor ta marchitá, ma e palabra di nos Dios ta permanesé pa semper.” (Isaias 40:8) Nos por tin e mesun konfiansa ku Esun ku a inspirá e Santu Skritura tambe a preservá nan atraves di siglonan pa “tur [klase di] hende wòrdu salbá i yega na konosementu di e bèrdat.”—1 Timoteo 2:4.
^ par. 3 E palabranan “Gnóstiko” i “Apókrifo” ta bini di griego, i respektivamente por referí na “konosementu sekreto” i “bon skondí.” A usa e términonan akí pa referí na eskritonan ku no ta outéntiko i ku no ta parti di e kánon pero ku ta purba imitá e Evangelionan, Echonan, kartanan i ekspreshonnan inspirá den e bukinan kanóniko di e Skritura Griego Kristian.
^ par. 11 Un otro problema ta ku no tin hopi kopia mas di e eskritonan Apókrifo. E Evangelio di Maria Magdalena, ku nos a referí na dje kaba, ta eksistí solamente den dos fragmento chikitu i ún ku ta un tiki mas largu pero di kua probablemente mitar di e teksto original ta falta. Ademas, tin diferensianan konsiderabel entre e manuskritonan ku tin disponibel.


text:
ORANJESTAD – Durante e pandemia hopi compania na Aruba a incorpora trabaonan voluntario y comunitario paasina yuda esnan den mas necesidad. Empresarionan social y tradicional cu ta opera na Aruba a haci nan mayor esfuerzo paadapta nan manera di haci negoshi y a cuminsa opera viaWhatsapp, delivery y otro metodonan social.
Riba diaranzon dia 4 di november, 9.00 a.m., MinisterXiomara Ruiz-Maduro conhuntamente cu Departamento di Asuntonan Economico, Comercio y Industria y su stakeholdernan di Mayotte, Groenland y Comision Europeo lo tene un webinar netamente pa e companianan tradicional y social y tambe fundacionnan, pa haya sa mas con Empresarionan Social den otro regionnan a adapta na e pandemia di COVID-19 y a sigui genera actividad economicoy empleo, pero a keda incorpora e componente social y medio ambiental den nan modelo di negoshi.
E webinar aki lo trece empresarionan Arubano hunto cuempresarionan di otro LGO y UPG manera Groenland y Mayotte. Di un banda, e participantenan lo scucha e mihopracticonan di otro pa asina incorpora e componente social mas mihor den nan modelo di negoshi. Di otro banda, esaki lo mustra Comision Europeo, cu tambe lo participa, cu Aruba taforma parti di un cooperacion serio cu otro LGO y UPG, paasina probecha di recursonan di Union Europeo destina paEmpresarionan Social.
E webinar cu e titulo, Covid-19: Social Economy, anopportunity to transform the Europe of the Sea, ta habri patur interesado den e tema, en especial e compania y fundacioncu kier conoce mas forma pa contribui na su comunidad den balansa cu e aspecto empresarial.
Pa registra por bishita e siguiente link: https://docs.google.com/forms/d/e/1FAIpQLSeexcTdLqrRKfWN2MryYN1lzQTUy4zNjaRQ-IlhW3QAYpBmRw/viewform of por bay na e Facebook page di Idea-Aruba of Departamento Asunto Economico Deaci paasina haya e link pa registra. Tambe por comunica cu Sra. Zulema Dabian-Erasmus via z.erasmus@deaci.aw pa masinformacion.


text:
KRALENDIJK – Korte Komun di Hustisia riba 21 di mart ta sentensiá e apelashon antisipá di Ministerio Públiko (OM) kontra e desishon hudisial pa no hiba e kehonan di korupshon atministrativo den e kaso Zambezi.
Ramonsito Booi i e pareha Burney i Ginia El Hage 7 di mart atrobe a parse dilanti korte na Kòrsou kaminda a trata e apelashon antisipá. Tantu abogado Geert-Jan Knoops komo El Hage i Booi a kuestioná durante tratamentu di e kaso e maneho di Ministerio Públiko pa manda informe pa prensa ku por influensha pueblo i testigunan. El Hage durante su último palabranan den korte a baha pisá riba Ministerio Públiko.
Belkis Osepa papia ku Burney El Hage
Pèrsiguishon
El Hage a enfatisá si ku e no ta kuestioná e aktividatnan interno di Ministerio Públiko, ku ta monopolio dje instituto. “Mi ta papia di e maneho kaminda no por ta posibel ku den Reino Hulandes un grupo polítiko ta bisa bai pèrsiguí un otro grupo politiko i Ministerio Públiko ta sali bai pèrsigui. Ministerio Públiko mester hiba un maneho abase di reglanan ophetivo, basá riba análisis kon mandatarionan en general ta komportá nan mes.”
Abogado general Ton van der Schans ku a representá prokurador general durante e seshon a argumentá ku awor ta e momentu pa apelá. Mirando hurisprudensia hulandes no por warda te na kabamentu di e tratamentu di kontenido di e kaso penal.
Ròl
OM a refutá e desishon di Korte di Promé Instansha di aña pasá, pa no hiba e denunsianan di korupshon, pasobra esakinan no ta kai den e límitenan di e investigashon hudisial kontra Ramonsito Booi i Burney El Hage. E echonan di korupshon mester hunga un ròl den e kaso penal di 24 i 25 di mart, OM ta haña.
Van der Schans: “E echonan di korupshon ta den kuadro di e investigashon di e fail di Sunset Beach Hotel (Booi red.) i e fail Woning El Hage. Korte a duna OM espasio pa sigui pèrsiguí. E enkargo tabata amplio i ta p’esei mes nos por pèrsiguí e denunsianan di korupshon.”
Bataya
Abogado Geert-Jan Knoops a kritiká e palabranan di Van der Schans ku e tratamentu di e apelashon antisipá ta un ‘bataya hurídiko’. El a ekspresá su prekupashon tokante e echo ku un dia promé ku e apelashon antisipá, OM a manda un komunikado di prensa pa medionan di komunikashon. Knoops no ta deskartá ku e notisianan di OM por influenshá testigu ku mester testiguá ainda den e kaso Zambezi. “Esaki por okashoná daño severo na nos klientenan. Mi ta haña e palabranan aki sumamente stigmatisante. Asina hendenan na kas lo kere ku nos klientenan tin algu di skonde. Na Hulanda un kos asina sigur lo a resultá den un investigashon di e manera públiko ku OM ta influenshá medionan di komunikashon.”
Spekulashon
Despues Van der Schans a bisa ku OM ke djis evitá ku tin spekulashon den e kaso Zambezi ku ta haña hopi atenshon di prensa. “Si nos no bisa nada esei ke men ku tin spekulashon i rumor strabagante ta kore. Pa duna informashon nos mes, ta mihó ku laga e diskushon kontinuá.
Knoops a referí na pronunsiashon di diferente profesor i hurisprudensia hulandes pa aklará na Korte i OM ku e apelashon antisipá kontra di un prosès verbal di un seshon pro forma no ta posibel. Tambe Knoops ta bisa ku OM no mester tin miedu ku nan no por apelá mas kontra skrapmentu di e denunsianan di korupshon.
Outor: Belkis Osepa


text:
Bo a cumpra bo ticket caba ? Habri aña 2015 y cera Carnaval cu bo propio
cas. Pagando 25 florin bo ta haya un ticket cu cual bo ta participa den e rifa di cas di Aruba Lions
Club.
Directiva y miembronan di Aruba Lions Club a lansa nan rifa di 58 cas cu ta situa na Tanki
Leendert Residence. Aruba Lions ta trahando den estrecho cooperacion cu e compania Cas
Bon N.V. pa asina haci esaki posibel.
Ta di 58 cas cu Aruba Lions ta rifando como nan actividad di mas importante y mas grandi pa
recauda fondo. E cas ta traha segun e modelo Cayena, riba un tereno di mas o menos 314 m2,
cu ta un cas di 90 m2, cu 2 camber y 2 baño, cu airco den ambos camber cu ta un contribucion
di AMC Unicon, Internet/cable ta patrocina pa Setar N.V. y siguridad di alarma di ISS.
Na momento cu e ganado ricibi su cas e lo haya esaki completamente cla. E ta un cas moderno
y ideal pa cualkier famia. Cu solamente 25 florin abo por ta un feliz canando di e cas di Lions
E rifa di cas lo tuma luga dia 13 februari 2015. Tur miembro di Lions ta activo y comunidad por
acerca nan libremente pa compra di ticket, tur buki di rifa ta riba mercado. E demanda pa e
rifa di cas semper ta grandi y ta anticipa cu e rifanan lo caba hopi tempran e aña aki atrobe.
Pesey mes nos di Aruba Lions Club ta haci un yamada na comunidad pa cumpra bo ticket
tempran pa asina bo liña ta na awa.
Cu cada compra di un ticket di nos rifa di cas bo ta contribui na mes momento pa aporta pa nos
por sigui brinda y contribui na otronan den necesidad. Pa compra di ticket di nos rifa por acerca
nos miembronan , na nos oficina na Engelandstraat 11, na tel: 5821118 /7332734. Tur diasabra
y diadomingo oficina di Lions ta habri di 10-pa 1 or di merdia pa brinda nos comunidad e
servicio y por pasa cumpra un of mas ticket di rifa di Lions


text:
ORANJESTAD ARUBA: Mensahe di anja ! BENNY NISBET (PPA): “ PPA ACTIVO DURANTE ANJA 2016 CU NOS OPINION, NOS CRITICA, NOS PREUCUPACION PERO TAMBE CU SOLUCCION Y VISION !!”
Mensahe di anja ! BENNY NISBET (PPA): “ PPA ACTIVO DURANTE ANJA 2016 CU NOS OPINION, NOS CRITICA, NOS PREUCUPACION PERO TAMBE CU SOLUCCION Y VISION !!”
Cumpliendo cu nos tradiccion PPA ta emiti nos ‘mensahe’ pa final di 2016.
PPA a worde funda pa sr. Juan E. Yrausquin q.e.p.d. na anja 1949 locual ta nifica cu na oktober ultimo PPA a cumpli 67 anja di existencia como organisacion politico. PPA mientras tanto ta un organisacion politico cu historia, experiencia y un vista ‘scerpi’ riba majoria topico.
Anja 2016 PPA a reuni un 44 vez den nos directiva y Conseho di Partido !! PPA tin algun comission encarga cu nos futuro programa cual ta reuni un 2 vez pa luna cual ta un 24 vez pa anja ! PPA a duna 131 declaracion ‘por escrito’ na prensa den cual un variacion di topico a worde trata e.o. Upgrader y su impacto (?), Economia di Aruba e.o. Turismo e.o. all inclusive, cruisetourism etc. Oranjestad Quo Vadis, Futuro di San Nicolas, Aru-parking, Criminalidad, Cambio di Clima, Rising Sea Levels, Ensenansa Prioridad no 1, Mocion y consensus di Desiree…, Containerhaven pa Barcadera, Medio Ambiente, Dump na Parkietenbos, etc etc…. PPA a critica funcionamento di gab Mike Eman en particular e crisis Financiero, Economico, hedging, impacto social no suficiente, pero PPA a critica tambe funcionamento di Staten y kada fraccion ora PPA sinti cu esaki tabata justifica….
PPA a accentua nos vision pa nos desaroyo Economico cu accento riba construccion di un Aruba World Trade Center, vision di PPA pa cu diversificacion di nos Turismo, vision di PPA pa cu desaroyo di San Nicolas esta ‘San Nicolas, Our Caribbean Town’, vision di PPA pa cu desaroyo na Barcadera etc etc. Na mes momento PPA tabatatin nos programa semanal Radial na Radio Hit 94 cual ta tur diaranzon atardi di 5.30 pa 6.0r p.m y cual programa ta worde ripiti TUR diahuebs anochi pa 11.30…!! Tambe PPA y varios miembro ta activo riba ‘social media’ e.o. ‘Facebook’. PPA su representacion a participa den un 10 programa di entrevista sea na radio( Interes di Pueblo, Programa Conversia cu Rocky of na Television programa …… Tambe PPA a duna varios declaracion na radio. Esaki ta demonstra claramente e participacion activo di PPA durante anja 2016 y nos meta di sigui sirbi nos pais Aruba.
Algun topico cu PPA kier a accentua di nan desaroyo na 2016 ta lo sigiente:
1. E acuerdo pa e ‘transformacion’ di e refineria den un Upgrader …NO a ricibi e atencion necesario durante tratamento den parlamento. Un gobierno NO transparente …pero cu un parlamento y un oposicion ja ‘mara’ na un pensamento a hasi cu parlamento NO por a sirbi bienestar general di pueblo debidamente cu e acuerdo aki. Pesey PPA ta visualisa hopi dolor financiero pero tambe dolor riba salud publico den e proximo 25 anja cu e acuerdo aki lo por ta vigente cu nos pais Aruba !!
2. Diversificacion di nos Turismo !! Cu tanto gobierno ta gaba cu cierto cifra di e jegada nos turista tanto ‘stay-over’ of cruise tourism, PPA ta di opinion cu locual tabata necesario durante e ultimo ocho cu accento e ultimo cuatro anja tabata un ‘diversificacion’ di nos producto turistico y un expancion di nos mercado turistico. PPA ta di opinion cu e actual gobierno a faya barbaramente dentro di e tarea aki y cu e futuro gobernacion cu pueblo lo mester elehi lo mester hanja e ‘tarea’ cu ta di transedental importancia pa futuro di turismo di nos pais !!
3. Oranjestad nos capital Quo Vadis …?? E actual gobierno a inverti masha hopi fondo publico den Oranjestad !! Pero visiblemente nan a faya den duna Oranjestad un miho futuro commercial. A faya cu introduccion di e ‘street-trolley’ (Vision di PPA !!) y a faya den presentacion di un ‘vision propio di gobierno’ kiko lo ta futuro commercial/turistico di Oranjestad y con esaki lo worde ‘mercadea’ den futuro ?. E introduccion di un Aru-parking na unda a inicia cobra pueblo pa parkeer combina cu ‘klemmento’ di propiedad di pueblo a crea un rabia enorme den pueblo. Un rabia cu te awe gobierno no kier realisa con profundo e rabia aki ta. Miles y miles di ciudadano no ta bishita ‘centro di Oranjestad’ pa nan no core risico di hanja un klem pasobra f. 75,– ta casi 5% di un salario minimo !! Y cu gasto pa nan bai cu bo auto esaki ta bira f. 225,– ta nifica 15% di un salario minimo of un pensioen!! Majoria hende no por biba si nan hanja mas gasto derrepiente asina !! PPA ta e unico cu a propone pone un final na Aru-parking y crea un Aru-guide & Service den su lugar !!
4. “San Nicolas, Our Caribbean Town’ ….Gab Mike Eman no kier realisa e profundidad di e vision aki. A critica nos vision pa anjas ..pa despues purba tumele over sin usa su titulo real…pero ta ejecuta varios projecto saca for di e vision di PPA… esta un Carnival Village/Museum esta drecha nos watertoren, drecha Nicolaas Store, drecha Uncle Louis Store, pinta riba murayanan ….pero PPA su vision esaki ta ensera pintura di historia di Aruba/San Nicolas y con San Nicolas a crece. E pintura actual ta bunita pero varios di nan nos no por comprende e ‘laso’ entre e pintura y e historia di San Nicolas. San Nicolas ta un ciudad arubiano cu a crece cu un impacto caribense enorme. E desaroyo aki a larga un impacto social, un impacto cultural, un impacto historico…. tur esaki ta forma e producto di ‘San Nicolas Our Caribbean Town’ cu mester worde projecta pa e por worde mercadea y bendi como parti di producto turistico di Aruba.
PPA ta convenci cu esaki lo tin un impacto grandi pero nos ta mes convenci cu esnan cu ta encarga cu e maneho cu ta worde ejecuta….ta carese di e conocemento aki.
UN ARUBA WORLD TRADE CENTER !
PPA ta un organisacion cu semper a projecta ‘vision’ grandi pa nos pais iniciando cu ‘vision pa desaroyo di nos turismo’. Durante 2016 PPA a projecta nos vision pa locual den concepto di PPA lo por desaroya su mes den un di dos of di tres pilar economico PPA ta jamele un ‘Aruba World Trade Center’ combina cu un Universidad International cu accento na e facultad di ‘Idioma y IT’ combina cu dos ‘business hotels’. E sitio unda PPA ta desea pa un projecto asina worde construi ta parti di e tereno cu a bin liber awor cu e containerhaven a muda pa Barcadera..!
FUTURO DI E REFINERIA Y E TERENO INDUSTRIAL ??
Mirando e inseguridad cu ta reina rond di uso di e tereno industrial pa Citgo Aruba NV y specialmente e inseguridad financiero PPA ta mantene nos vision di ultimo eleccion 2013.
PPA ta di opinion cu un bon parti di e tereno industrial aki lo por worde destina pa ‘Shipbuilding & Shipservices’ den e haf natural di San Nicolas. PPA ta kere den un Containerhaven como HUB pa container destina pa otro pais cu no por ricibi e asina jama ‘post panama vessels’ cu tin un profundidad di 16 meter. Na Aruba e unico haf cu tin un parti cu ta cumpli cu e profundidad ey ta e haf di San Nicolas. PPA su vision ta tene cuenta tambe cu un parti commercial di San Nicolas lo por crece bai pa e haf y PPA ta mantene un parti ainda pa otro desaroyo industrial manera ‘steel companies’ etc…
PPA kier a gradici e medianan cu a duna PPA participacion durante anja 2016 door di publica nos opinion al respecto…!! PPA kier a haci un apelacion publico na otro media cu a ‘boycotea’ nos door di no publica pa habri nan media pa nos organisacion politico cu tin tur intencion di sigui sirbi nos pais durante e anja nos dilanti esta 2017. Danki di curazon na tur !!
PPA kier a manda palabranan di un feliz final di 2016 cu bao di musica di dande e anja nobo 2017 hasi su entrada …. Cu Dios drama bendicion riba nos pueblo cu nos pueblo den su totalidad lo sa di uni den sirbi un solo meta ‘bienestar general’ di nos pais. Un feliz anja 2017 !!
Aruba, 27 di December 2016
Lider Politico
Benny Nisbet


text:
Geplaatst op 04 September 2017 dor di Ministerio Tráfiko, Transporte i Planifikashon Urbano
Djarason dia 7 di yüni parti mainta entre 10’or i 12’or Obra Publiko ta será pa klientenan. Henter personal lo ta den un seshon di training i informashon relashoná ku e periodo di orkan ku a kaba di kuminsá. E seshon ta tuma lugá den e orario ei pero tantu promé i despues di e seshon e ofisinanan ta habri pa públiko.
Obra Públiko ta diskulpá su mes pa eventual inkombeniensha ku esaki por trese. Pa kualke informashon adishonal semper por manda un mail na info.vvrp@gobiernu.cw.


text:
Djamars 12 di yanüari 2021 hunta direktiva di Iglesia mundial a disidí pa posponé e kongreso mundial di Konferensia General pa di dos bia. E fecha ku a vota e promé bia pa kambi’é tabata 20 pa 25 di mei 2021. E fecha nobo a bira 6 pa 11 di yüni 2022. Lugá di e kongreso ta keda meskos, esta, Indianapolis, Indiana, Estádos Unídos.
Persistensia di e pandemia mortal i global di COVID-19, su impakto riba salú públiko, biahamentu i resepshon di visa internashonal tabata algun di e konsiderashonnan pa a posponé e kongreso un biaha mas. E divishonnan ta liber pa disidí si nan ta bai hasi kambio den nan ekipo di ministerio, servisio i personal.
Laga nos sigui resa pa Dios Su guia den e tempu di insertidumbre akí. Ku iglesia por sigui enfoká riba e mishon pa kua Dios a instituyé.


text:
In light of Aruba Airport’s Gateway 2030 project:
ORANJESTAD – On Thursday, November 29th, Aruba Airport Authority N.V. (AAA) organized the 1st Construction Fair for the airport’s Gateway 2030 Construction Project at the ballroom of the Hilton Hotel. The event was organized as part of the preparation for the tendering process for the construction of the main terminal expansion, which is scheduled to begin in late February. The main goal of the fair was to introduce prospective international construction firms to the business community and government leadership in Aruba, in an effort for international construction firms to get familiar with doing business in Aruba, and ensure that local companies play a significant role in the construction work scheduled to take place over the next few years.
The event opening took place with a speech by the Prime Minister of Aruba, Mrs. Evelyn Wever-Croes, who outlined the importance of the Gateway 2030 project for the future growth of the island, and for the country’s economy. Her Excellency was followed by the Minister of Spatial Development, Infrastructure, and Environment Mr. Otmar Oduber, who further stated how important sustainability, green building methods, and responsible growth are paramount for the island’s success. The opening was followed by a detailed presentation on the main elements of the project, a presentation on Aruba’s tax codes and procedures, as well as participation from DPL and Economic Affairs; and concluded with a networking session, where international and local companies were given the opportunity to exchange information and contacts for future collaboration on the project.
A total of 13 international construction firms attended the fair and had the opportunity to connect with 55 local contractors, suppliers and vendors who attended the fair.
Also present was BEUMER Group, the provider of the airport’s new baggage handling system, and international construction company Ballast Nedam, who was recently awarded the contract with AAA to build the airport’s new utility plant, and main security gate building, and oversee the relocation of the airport’s main utility systems. This project also involves AWM/ JAJO, along with local subcontractors Bopel, CHS, and Robertson.
“We are confident that the Construction Fair was a successful tool for local and international construction companies to meet and engage each other in forming important new partnerships, and achieve the necessary balance of international and local expertise needed to execute a large and complex construction project,” said AAA CEO Mr. James Fazio.
Papiamento
Den cuadro di Aeropuerto di Aruba su proyecto Gateway 2030:
ORANJESTAD – Riba diahuebs 29 di November, Aruba Airport Authority N.V. (AAA) a organisa e prome Construction Fair pa e proyecto di expansion Gateway 2030 den e ballroom di Hilton Hotel. E evento a wordo organisa como parti di e preparacion pa e proceso di tender pa e construccion di e expansion di e terminal principal, cu segun e schedule mester cuminsa na final di Februari. E meta principal tabata pa introduci companianan di construccion internacional na e business community y e departamentonan gubernamental na Aruba, den e esfuerso pa e companianan internacional familiarisa cu e proceso di haci negoshi na Aruba y pa sigura cu companianan local ta un parti significante den e construccion cu lo tuma lugar den e siguiente anjanan nos dilanti.
E apertura a tuma lugar cu speech di Prome Minister di Aruba, Sra. Evelyn Wever-Croes cu a enfoca riba e importancia di e proyecto Gateway 2030 pa e futuro crecemento di nos isla y pa e economia di Aruba. Despues di e speech di Su Excelencia a hiba palabra Minister di Infrastructura, Desaroyo Espacial, Infrastructura y Medio Ambiente Sr. Otmar Oduber cu a sigui bisando con importante sostenibilidad, metodonan di construccion green y cresimento responsabel ta pa e isla su exito. E apertura a wordo sigui pa un presentacion hopi detaya riba e elementonan mas importante di e proyecto, un presentacion di Aruba su proceduranan di codiconan di impuesto, como tambe participacion di DPL y Departamento di Asuntonan Economico y a conclui cu un networking session, unda e companianan internacional y local a hanja e oportunidad pa intercambia informacion y contacto pa oportunidadnan pa traha hunto den futuro.
Un total di 13 compania di construccion internacional a atende e Construction Fair y tabatin e oportunidad pa conecta cu 55 compania di construccion, suppliers y vendors cu a atende e evento.
Tambe presente tabata BEUMER Group, e compania encarga cu e sistema di Baggage Handling nobo y e compania di construccion internacional Ballast Nedam, cu recientemente a hanja e contract cu AAA pa construi aeropuerto su base di utilidad y e edificio pa e entrada di e post di seguridad y lo percura pa e re-alocacion di e sistemanan di utilidad principal. Den e proyecto aki AWM/ JAJO hunto cu subcontratistanan Bopel, CHS, y Robertson ta envolvi.
“Nos tin confiansa cu e Construction Fair tabata un evento esencial pa e companianan di construccion local y internacional pa conose otro y traha na forma partnerships nobo cu otro y alcansa e balans necesario di experticio local y internacional cu mester pa por ehecuta un proyecto asina grandi y complex,” asina CEO di AAA Sr. James Fazio a bisa.
?
?
?
?


text:
Tag Archives: invordering
Email cu Resumen Debe y Credito SVb
Diasabra 11 di mei 2019 SVb a cuminsa e proceso pa manda un resumen di debe y credito na tur doño di trabao registra na SVb. Tur doño di trabao di cual SVb tin un email a ricibi (algun) di e documentonan aki: – Cuenta(nan) habri di premie Seguro di Malesa y Accident (ZV/OV); –… Mas Informacion
Peticion Debe & Credito SVb
Entrante 22 di augustus 2018 Banco di Seguro Social Aruba SVb a cera e formulario pa peticion Debe & Credito na SVb, cual awor solemente doñonan di trabao cu ta registra riba e website di SVb por habri y yena. Esaki pa evita cu e informacion aki por wordo manda na un persona cu no… Mas Informacion
Ceramento di Algun Departamento di SVb
En conexion cu actividadnan interno, awe entrante 12:00 pm e siguiente departamentonan di SVb ta cera: Premieheffing Invordering Externe Controle Uitkeringen ZV/OV & Cessantia Mayan tur departamentonan menciona ta habri na e orarionan normal atrobe. Nos ta ofrece nos disculpa pa cualkier inconveniencia.
Ceramento di Dpto. Inning & Invordering
Banco di Seguro Social Aruba SVb ta anuncia cu en conexion cu actividadnan interno, oficinanan di SVb di dpto. di Inning y dpto. di Invordering situa na Vondellaan ta cera pa publico mayan mainta diaranson 18 di januari 2017. Merdia 13:00 pm tur e departamentonan menciona ariba ta habri atrobe. Nos ta ofrece nos disculpa… Mas Informacion
Anuncia Relaciona cu Ceramento di Oficina di SVb
Banco di Seguro Social Aruba SVb ta anuncia cu en conexion cu actividadnan interno, oficinanan di: • Premieheffing (Inscripcion) • Externe Controle • Invordering ta cera pa publico dialuna mainta 13 juli 2015, te cu 10:00 am.


text:
E splicacion ta den un estudio publica den Journal of Personality and Social Psychology, unda nan a descubri, cu e holor di bo pareha romantico ta yuda bo baha e nivelnan di stress, sea e ta of no ta físicamente presente cu bo.
E holor corporal di un straño, di otro banda, ta causa mas stress entre e participantenan.
E estudio tabata conduci pa e cientificonan di Universidad di British Columbia na Canada. Examinando 96 pareha heterosexual, pidiendo e hombernan, pa uza un camisa limpi pa 24 ora, sin uza desodorante, producto corporal, sin huma y sin come alimento cu por afecta nan holor. A scoge pa homber, paso nan holor corporal ta mas fuerte. Despues di kita e camisanan, a vries nan pa preserva e holornan.
A laga e muhernan hole 3 camisa diferente; pareha, otro homber desconoci y uno completamente limpi. Inmediatamente a haci un entrevista di trabou falso y un examen dificil di matematica, pa provoca e emocionnan di stress. Ademas a midi nan nivelnan di cortisol, a traves di un prueba di scupi. E muhenan cu a hole e camisanan di nan pareha, a raporta di sinti menos gestress prome y despues di e entrevista y examen.


text:
Actualiteiten materieel strafrecht
De Rechtenfaculteit van de Universiteit van Aruba organiseert op 2 maart een pao cursus “Actualiteiten materieel strafrecht”, gedoceerd door em.prof.mr. D.H. de Jong.
Studiantenan entusiasma cu cursonan di Academy of Fine Arts Aruba
Recientemente studiantenan di Academy of Fine Arts Aruba a completa un fase mas den nan desaroyo y exploracion di diferente disciplina di arte, cual a encera un video como producto final.
Double Degree Master International Tax Law
Dia 11 di februari ultimo a tuma luga e formalisacion di un acuerdo di colaboracion hopi importante entre Universidad di Aruba y Universidad di Maastricht.
Studieschuld in Nederland?
E Minister di Enseñansa, Cultura y Ciencia (OCW) di Hulanda ta duna “debiteuren” na Aruba e oportunidad pa suministra nan datonan na DUO no mas tarda cu dia 1 maart 2016, pa por bin na remarca pa un plan di pago flexibel di e debe di studio.
International Mother Language Day 2016
Lesa aki e mensahe di Irina Bokova, Director-General di UNESCO, na ocasion di Dia Internacional di Idioma Materno, 21 di Februari 2016.
Embahada di Canada cu informacion pa Studiante
Diamars dia 23 di februari proximo Ministerio di Enseñansa hunto cu representantenan di Embahada di Canada na Caracas lo tene un anochi di informacion pa tur hoben di Aruba cu ta interesa pa sigui studia na Canada.
Cabesantenan di scol den programa di “International School Leadership”
Na October 2015 a inicia cu e prome grupo di cabesante- y directornan di scol cu a sigui e curso di “International School Leadership” den cual ta pone esunnan cu ta encabesa un scol hunto pa por empodera nan cu instrumentonan necesario pa por cambia rumbo di nos enseñansa.
Fundacion Pro Persona cu Dislexia
Fundacion pro Persona cu Dislexia a ser funda na februari 2013.
Minister di Enseñansa a reuni cu SMOA
Recientemente Minister Michelle Hooyboer-Winklaar a tene un reunion fructifero cu e Raad van Toezicht di SMOA cu ta maneha Colegio Arubano, riba e situacion rond di e Rector actual Hans Timmermans.
UA student App
Universidad di Aruba (UA) recientemente a lansa un “Student App” cu lo facilita e studiantenan cu acceso na nan resultadonan, informacion personal y tambe mensahenan general di e Universidad.


text:
KRALENDIJK – Ounke generalmente e tratamentu di keho serka Kuerpo Polisial Hulanda Karibense (KPCN) ta bayendo den bon direkshon, tin espasio pa mehorashon. Esaki ta sali for di e investigashon di Nationale ombudsman. “Esaki ta indolensia tantu na e islanan komo na Hulanda”, Reinier van Zutphen ta konta.
E eskala chikí na e islanan ta trese un diferensha sí. Regularmente ombudsman ta tende ku hende ta preferá di no entregá keho, pasobra nan no sa kiko esaki por trese kuné. “Na Hulanda bo no konosé e hendenan tokante kua bo tin keho. Na Boneiru e por ta bo bisiña, òf un hende ku ántes bo a hunga futbòl kuné.”
E investigashon ta forma parti di un seri di investigashon serka instanshanan grandi. Ombudsman i Konseho di Mantenshon di Derecho a hasi investigashon anteriormente kaba serka polis. “Nos mester a mira si for di e tempu ei tabatin progreso.”
Areglo i okupashon no ta na òrdu ainda
Esei a desapuntá na sierto punto. “Kuater aña pasá kaba mester a bini un areglo bon i mas okupashon, pero ainda no a tuma hopi paso.” Asina aktualmente ta un persona so ta responsabel pa e tratamentu di keho. “Kiko si e persona aki ta malu òf di vakashon?”
Hefe di Kuerpo Jose Rosales den un reakshon ta laga sa: “Tratamentu di keho tin un prioridat haltu, pero e kantidat grandi di desaroyo den e kuerpo ta pone ku mester pone prioridat, loke a retrasá e puntonan aki poko.”
Polis mester ta mas habrí pa keho
Segun Van Zutphen tabata importante tambe pa polis ta mas habrí pa keho. “Nos ker a keda reforsá esaki mas aleu. Generalmente gobièrnunan no gusta ku tin keho.”
Segun hefe di kuerpo Jose Rosales serka polis sigur na ta mira e importansha di feedback. “Kada keho pa nos ta un oportunidat pa reforsá nos yudansa. Esaki nos ta kompartí tambe ku e siudadano.”
Hende ta reservá pa entregá keho
E rekomendashonnan na polis di Boneiru segun Van Zutphen no ta masha diferente di esnan na polis na Hulanda. “Hopi keho ta meskos; ‘Mi a entregá un keho, mi no a tende nada ainda’, e ehèmpel klásiko di no kontestá.” Ombudsman ta ferwagt ku profeshonalisashon lo pèrkurá pa den futuro mas keho drenta.
Segun Rosales nan ta trata kaba di motivá entrega di keho. “Nos ta indiká mas i mas den disputa ku tin e posibilidat pa entregá keho.”
Kòntròl kontinuo i buson di karta pa keho
Van Zutphen tin bon speransa pa futuro, pero e ta keda vigilá e kontinuashon sí. “Kada bia ku mi ta na Boneiru, lo mi kontrolá kon ta pará.” Aki mei aña e hefe di kuerpo i minister di Hustisia na Hulanda mester duna un reakshon por eskrito. “Ku kiko nan ta bai hasi, òf a hasi kaba, ku e rekomendashonnan.”
Un buson pa keho, maske kon simpel, ta pèrkurá pa alkanse fásil.
Un di e kosnan ku tabata falta, tabata un buson pa entregá keho. “E alkanse fásil, maske kon simpel, ta importante.” Segun Rosales e buson tei basta tempu kaba i e lo bini na Saba i Sint Eustatius mas pronto posibel tambe. “E buson sigur a yuda kaba na Boneiru. Digitalisashon ta e próksimo paso.”


text:
Studiantenan a yega Hulanda bon
Den Haag – Cu tres vuelo di KLM a yega awe 31 di juli un cantidad di 210 studiante di Aruba pa sigi un estudio avansa na nivel HBO of Universidad na Hulanda. Na Schiphol e studiantenan a keda ricibi pa un delegacion consistiendo di Minister Plenipotenciario di Aruba Alfonso Boekhoudt, directora di Gabinete di Aruba Shandra John, functionarionan di afdeling onderwijs di Gabinete di Aruba, studiementoren y miembronan di e Plaatselijke Opvang Commissie (POC).
Minister den combersacion cu Centennial College
Recientemente Minister di Enseñansa Michelle Hooyboer-Winklaar a bishita varios colleges y universidadnan na Canada. Entre nan tambe e prome college na Ontario, Canada estableci na aña 1966, Centennial College.
Mas upgrading pa Colegio San Nicolas
Ministerio di Enseñansa ta informa cu Colegio San Nicolas ta sigui conoce mas “upgrading”, mas ampliacion y renobacion.
Deliberacion avansa pa acuerdo cu CALDO
Recientemente Minister di Enseñansa Michelle Hooyboer-Winklaar a reuni cu dr. Carolyn Watters, Presidente di CALDO Consortium na Canada, un organisacion cu actualmente ta representa 9 universidad prestigioso na Canada y cu ta fungi como e “gateway” entre Latino America y Canada riba tereno di enseñansa superior.
Renobacion na DEA na Frankrijkstraat
Departamento di Enseñansa Aruba (DEA) ta informa cu su oficinanan na Frankrijkstraat na Eagle lo ta cera pa matencion y renobacion cuminsando dialuna dia 18 di Juli 2016.
DPS ta clausura aña escolar 2015-2016
Pa di dos aña consecutivo Dienst Publieke Scholen (DPS) riba e prome dia di vakantie grandi a celebra clausura di e aña escolar cu un encuentro ameno cu tur cabesante y lider di scolnan cu ta resorta bou di DPS.Lesa mas
Guia Comunitario ORG.aw
Mescos cu hopi pais rond mundo, pronto Aruba tambe lo conoce su propio “Guia Comunitario”, un sistema online na unda por busca informacion tocante organisacionnan y servicionan brinda na nos comunidad, incluso di nos scolnan na Aruba. E Guia Comunitario ta un plataforma online cu ta yama ORG.aw, cual ta referi na e palabra ‘organisacion’.
Resultado di Examen 2016
Departamento di Enseñansa Aruba (DEA) a ricibi for di Dienst Inspectie van het Onderwijs e cifranan di resultado di examen despues di e “2e tijdvak” pa aña escolar 2015-2016 di alumnonan cu a participa na examen riba nivel di EPB, MAVO, HAVO y VWO.
Studiantenan ta ricibi beca pa “Summer Program”
E nuebe studiantenan di Universidad di Aruba (UA) cu a ricibi un beca di 4500 florin cada uno pa atende un “summer program” den exterior tabata tin un encuentro cu Minister di Enseñansa Michelle Hooyboer-Winklaar prome cu nan a sali pa Hulanda.
Mas cupo pa e Academic Foundation Year
Door di interes grandi Ministerio di Enseñansa a pone fondonan adicional disponibel pa amplia e cantidad di cupo pa e programa “Academic Foundation Year” na Universidad di Aruba.


text:
KOMUNIKADO DI PRENSA
Dia 30 di mei 2012.
Gobièrnu ta tuma e ruta mas kòrtiku pa ekonomisashon
No ta hasi kaso di kontribushon di VIPP
WILLEMSTAD – Ya riba dia 16 di desèmber 2011 VIPP (e asosiashon di importadó di remedi) a entregá su ideanan na gobièrnu di Kòrsou pa rápidamente ekonomisá 14% riba e partida pa gastunan di remedi. Sentral den esaki tabata e modelo ku Aruba a apliká anteriormente. Originalmente e partnernan di kombersashon den e Tim Transitorio tabatin simpatia pa e ideanan aki, pero gobièrnu a bari tur sugerensia for di mesa. Ya ku VIPP ta sinti ku a tuma nan hasi, e asosiashon ta resistí e medidanan di ousteridat ku gobièrnu ta imponé awor ku lo tin un impakto negativo riba e gremio, pero ku ya na yüni awor lo peligrá e suministro di remedi na Kòrsou.
Danki Dios ku presidente Yves Schoop di e Tim Transitorio (ántes Task Force Gezondheidszorg) a kontradesí e ponensia di minister Jacinta Scoop-Constancia komosifuera ku e importadónan no a tuma e oportunidat pa un diálogo. Di pursi, e sa muchu bon ku for di fin di aña pasá VIPP a tuma e inisiativa pa kombersá. Na fin di aña pasá i na kuminsamentu di e aña aki nan a reuní na vários okashon. Esei tòg no ta mengua nan frustrashon ku den e desishon ku gobièrnu di Kòrsou pa implementá entrante dia 1 di yüli awor finalmente no a hasi nada ku e kontribushon di VIPP.
Modelo di Aruba
Riba petishon di VIPP dia 24 di novèmber 2011 e promé kombersashon a tuma lugá; despues a sigui deliberashonnan dianan 16 di desèmber, 27 i 30 di yanüari i 6 ku 16 di mart ora e desishon di gobièrnu di 22 di febrüari tabata konosí i kaminda no por haña nada bèk di e tandanan anterior di kombersashon. Ministerio di salú, medioambiente i naturalesa (GMN) i SVB (Banko di seguro sosial) tambe a partisipá na e diálogo di fin di aña pasá. Nan señor Schoop tambe a informá dia 17 di desèmber ku durante “otro reunion fruktífero ku miembronan di VIPP a yega na e siguiente akshon/palabrashonnan”. A palabrá entre otro:
– E importadónan ta entregá nan lista di preis di remedi na SVB i servisionan gubernamental.
– E minister di GMN lo pidi e importadónan un paro di preis entrante 1 di yanüari e aña aki pa tres aña a base di e listanan di preis ku nan a entregá.
– Gradualmente lo baha e márgen di ganashi di e importadónan: ku 5% na 2012, 1% na 2013 i 1% na 2014. Asina ta redusí e márgen máksimo di ganashi di e importadónan te 30% entrante dia 1 di yanüari 2015.
– Ademas, e minister di GMN lo manda pidi e industria farmaseutiko (alrededor di 15 fábrika i laboratorio, etc.) un redukshon di 7% riba e preis di kosto òf e preis di importashon pa e periodo di por lo ménos 3 aña. Un miembro di VIPP a ofresé gobièrnu un modelo pa un karta asina.
– Den e 3 añanan aki gobièrnu no ta tuma mas medida drástiko ku ta afektá e importadónan.
– Kada seis luna VIPP ta evaluá ku tur envolví progreso di e proseso aki.
– Atraves di e sekshon di Finansa gobièrnu ta traha un lei ku ta determiná e término máksimo ku mester paga e kuentanan di importadó i botikanan di moda ku ta redusí e término máksimo di pago te 4 a 6 siman – na lugá di e aktual situashon kaminda esaki por varia di 3 luna te un aña.
– Ademas lo wak kiko e efekto ta pa kaha di gobièrnu si eliminá derecho di importashon i OB riba remedi òf si den sierto kaso instansianan di gobièrnu no ta kumpra mas na botika, pero direktamente na e importadónan.
E medidanan pa un redukshon den fase di e márgen di ganashi ta konforme e modelo ku Aruba a apliká ku éksito pa manehá e gastunan aki. Ku eksepshon di e original reakshon positivo di señor Schoop, VIPP nunka mas no a tende nada mas di su sugerensianan.
Konsternashon
E lista di echo aki ta proba ku VIPP di un forma konstruktivo a drenta diálogo ku gobièrnu i tabata ke kontribuí un granito. P’esei e konsternashon tabata asina grandi ora a resultá ku gobièrnu a bari tur palabrashon for di mesa i ku dia 22 di febrüari den konseho di minister a aseptá un ordenashon kaminda e ministernan di finansa, di desaroyo ekonómiko i di GMN ta prepará medidanan ku ta bai muchu mas leu. Gobièrnu su meta ta puramente pa ekonomisá muchu mas. Meimei di e luna aki gobièrnu a remplasá e ordenashon pa un dekreto ministerial pa por implementá e medidanan muchu mas rápido sin tin nodi akudí promé na tur sorto di hunta konsultativo. E minister di desaroyo ekonómiko no ta simplemente baha e márgen di ganashi di e importadónan dia 1 di yüli awor, pero e ta baha e mark-up (e márgen di ganashi mas gastu di kompra i tur gastu operashonal) den un tiru ku 20% pa tur importadó. Tambe gobièrnu ta kere ku e por baha e preisnan di e suministradónan strañero manera e haña ta bon. Ni sikiera nan no yega na un konvenio ku e fábrikanan den eksterior i e pregunta grandi ta si e suministradó lo sigui ofresé su produktonan na e preis mas abou ku gobièrnu a stipulá unilateralmente. Loke si ta un echo ta ku gobièrnu ta trese e suministro di remedi na Kòrsou na peliger. Finalmente, na momento ku dentro di poko e importadónan lokal i e botikanan no por disponé mas di e remedinan, ta e pashènt ta hiba vra aworó ora e keda sin por haña e remedi ku e mester.
PERSBERICHT
30 mei 2012.
Regering neemt kortste weg naar bezuinigingen
Overheid negeert voorstellen VIPP
WILLEMSTAD – Al op 16 december 2011 heeft de Vereniging van Importeurs van Pharmaceutische Producten (VIPP) de Curaçaose overheid ideeën aan de hand gedaan om een snelle besparing van 14% door te voeren op de post uitgaven voor geneesmiddelen. Centraal daarin stond overname van het model dat Aruba eerder had toegepast. Aanvankelijk leken de gesprekspartners in het Transitie Team daar voor te voelen, maar de regering heeft alle suggesties van tafel geveegd. Omdat de VIPP zich zwaar tekort gedaan voelt is de organisatie in verzet gekomen tegen de door de regering opgelegde bezuinigingen die niet alleen negatief uitpakken voor de sector, maar ook al in juni de levering van medicijnen op Curaçao op de tocht zetten.
Goed dat voorzitter Yves Schoop van het Transitie Team (voorheen Task Force Gezondheidszorg) de bewering van minister Jacinta Scoop-Constancia heeft weersproken, als zouden de importeurs de kans op dialoog hebben laten varen. Immers, hij weet dat de VIPP eind vorig jaar het initiatief nam tot overleg. Er is eind vorig en begin dit jaar meermalen vergaderd. Dat maakt het niet minder frustrerend dat in het uiteindelijke besluit dat de regering van Curaçao heeft genomen om per 1 juli a.s. door te voeren niets gedaan is met de bijdrage van de VIPP.
Model Aruba
Op verzoek van de VIPP vond op 24 november 2011 het eerste gesprek plaats; daarna volgden nog besprekingen op 16 december, 27 en 30 januari en 6 en 16 maart toen het regeringsbesluit van 22 februari al bekend was en waarin niets van de eerdere overlegrondes was terug te vinden. In het overleg van eind vorig jaar waren ook het ministerie van GMN (gezondheid, milieu en natuur) en de SVB (Sociale Verzekeringsbank) van de partij. Zij zijn ook door de heer Schoop op 17 december geïnformeerd dat tijdens “een wederom vruchtbare meeting met de leden van de VIPP de volgende acties/maatregelen zijn afgesproken”. Die afspraken hielden in:
– De importeurs leveren prijslijsten van geneesmiddelen in bij SVB en overheidsdiensten.
– De minister van GMN verzoekt de importeurs om een prijsstop per 1 januari dit jaar voor 3 jaar op basis van de ingediende prijslijsten.
– Trapsgewijs gaat van de winstmarge van de importeurs omlaag: met 5% in 2012, 1% in 2013 en 1% in 2014. Zo wordt de maximale winstmarge van de importeurs per 1 januari 2015 teruggebracht tot 30%.
– Daar bovenop verzoekt de minister van GMN de farmaceutische industrie (circa 15 fabrieken, laboratoria, etc.) een korting op de kostprijs of importprijs van 7% voor de periode van minstens 3 jaar. Een VIPP lid bood de overheid een voorbeeld voor zo’n brief aan.
– In die 3 jaren neemt de overheid geen aanvullende ingrijpende maatregelen die de importeurs treffen.
– De VIPP evalueert met alle betrokkenen de voortgang van het proces elk half jaar.
– De overheid werkt via de afdeling Financiën en anderen aan een wettelijk vastgelegde betalingstermijn voor declaraties van importeurs en apotheken om de maximale betalingstermijn terug te brengen tot 4 a 6 weken – in plaats van de huidige situatie waar van 3 maanden tot een jaar niet ongebruikelijk is.
– Daarnaast wordt bekeken wat het de staatskas kost als de invoerrechten en OB op geneesmiddelen worden opgeheven of als de overheidsinstanties in bepaalde gevallen niet meer via de apotheken, maar rechtstreeks aan de importeurs betalen.
De maatregelen voor een gefaseerde verlaging van de winstmarge is conform het model Aruba waar deze beheersmaatregel met succes is toegepast. Met uitzondering van de positieve eerste reactie van de heer Schoop heeft de VIPP nooit meer een reactie gehad op deze suggesties.
Verbijstering
Uit de opsomming van feiten blijkt uit dat de VIPP positief de dialoog met de regering is aangegaan en ook een steentje heeft willen bijdragen. Groot was de verbijstering toen bleek dat de overheid alle afspraken opzij schoof en op 22 februari een Landsbesluit door de ministerraad joeg waarbij de ministers van financiën, economische ontwikkeling en GMN veel verdergaande maatregelen voorbereiden. De regering heeft puur bezuinigingen van een hogere orde voor ogen. De regering heeft medio deze maand het Landsbesluit vervangen door een ministeriële beschikking om deze ingrepen buiten allerlei adviesorganen sneller door te voeren. De minister van economische ontwikkeling verlaagt niet louter de winstmarge van de importeurs per 1 juli, maar de mark-up (winstmarge plus inkoop en alle operationele kosten) keldert ineens naar 20%. Ook denkt de regering de prijzen van de buitenlandse leveranciers naar willekeur te kunnen verlagen. Met de buitenlandse fabrikant is hiertoe niet eens een overeenkomst getroffen en de vraag rijst of de producten tegen de eenzijdig verlaagde prijzen nog wel zullen worden aangeboden door de leverancier. De overheid zet wel de geneesmiddelenvoorziening op het eiland op het spel. Het zijn uiteindelijk de patiënten die straks zonder de nodige medicijnen zitten, zodra zeer binnenkort de lokale importeurs en de apotheken niet meer over die medicijnen kunnen beschikken.


text:
Diahuebs awor dia 1 di october, diabierna 2 y diasabra 3 di october 2020 for di 7’or pa 9or anochi, California Lighthouse un biaha mas lo ta habri anochi specialmente debi cu tin luna yen. E ultimo biaha e tabata bon atendi.
Awor debi na orario di cierre di tur lugar , e lo ta habri 3 anochi pa acomada tur hende. California Lighthouse lo ta habri pa por subi te na e top pa por disfruta e bista unico di Aruba “by night”, debi na e luna yen, tin un bista hopi bunita di iluminacion di e luna riba lama, pero tambe riba tera. Entrada lo ta solamente 10 florin pa residente.
Sigur esaki ta un bista sumamente bunita tanto pa famia, grupo di amigo of parehanan romantico. . E ‘Full Moon’ di e luna aki ta hiba e number di ‘Full Hunter”. No perde e oportunidad aki.


text:
Subsidio di Salario – December 2020
Periodo di aplicacion pa subsidio di salario pa december ta mas trempan
Teniendo cuenta cu e dianan di fiesta e periodo di aplicacion pa e programa di subsidio di salario pa luna di december ta cuminsa y caba mas trempan. Desde diahuebs, 10 di december, 2020 pa 9 ‘or di mainta te cu diahuebs, 17 di december, 2020 na fin di dia (11:59 PM) por aplica pa subsidio di salario pa december. Tur dunado di trabou cu ta bin na remarke pa aplica pa subsidio di salario a ricibi un notificacion di SVb.
Tur rekisito pa subsidio di salario a keda mescos pa luna di december:
- E compania a wordo afecta den un forma negativo pa motibo di COVID-19;
- E compania tin un perdida di entrada premira di por lo menos 25% den e luna di e subsidio;
- E compania no ta permiti pa retira empleado pa motibonan socio-economico;
- E compania ta paga e empleado minimal 60% di su salario;
- E compania y tur empleado ta registra na SVb riba 15 di maart 2020;
- E compania ta registra na Departamento di Impuesto y tin un persoonsnummer;
- E compania ta cumpli cu pago di impuesto y primanan social di e luna corespondiente cu a aplica pa subsidio;
- E compania mester aplica pa e subsidio;
- E compania a cumbini cu tur trahado un reduccion di arbeidsomvang cu por varia entre 0% te cu maximal 40%.
Pa por aplica pa subsidio di salario pa luna di december e dunado di trabou mester a cumpli cu e pago di tur prima y seguro social pa luna di mei te cu november. SVb ta referi aki na e primanan di AZV, AOV/AWW, pensioen general di trahado y ZV/OV. Ta e deber di e dunado di trabou pa paga e primanan aki.
SVb un biaha mas ta pidi tur dunado di trabou pa tuma nan tempo y lesa e notificacion, y especialmente e checklist, bon prome cu bay aplica pa evita cu ta entrega cos robes of incompleto. Despues di a entrega e aplicacion e dunado di trabou no por haci cambio mas.
Pago di subsidio di salario pa luna di december di parti di SVb pa e dunado di trabou ta wordo ehecuta diariamente segun cu e aplicacion di e compania keda aproba. Dunado di trabou ta responsabel pa verifica cu su cuenta di banco y tur salario di su trahadonan ta corectamente registra na SVb.
Bo tin pregunta?
Mail nos Service Center na loonsubsidie@svbaruba.org.
Bo kier lesa mas tocante e programa di Subsidio di Salario?
Lesa mas akinan: https://www.svbaruba.org/subsidio-di-salario/.


text:
Oranjestad- Desde aña 2012 Departamento di Agricultura, Cria y Pesca (Santa Rosa) cumpliendo cu e vision di Minister di Turismo, Transporte, Cultura y Sector Primario, Sr. Otmar Oduber a bin ta encabesa e projecto di 10.000 mata pa Aruba.
E projecto aki a wordo crea principalmente pa den un forma sustenibel provee pueblo cu frutanan fresco y embeyesemente di nos isla.
Na aña 2012 e projecto aki a wordo inaugura unda cu a planta 100 mata di fruta na e viviendanan na Cura Cabay. Durante e aña Santa Rosa a haci entrega di matanan na diferente scol, centro pa muchanan special y hende grandi, fundacion y stichtingnan unda cu mas di 1000 mata a wordo planta.
Durante aña 2013 e projecto di 10.000 mata a sigui crece unda cu a planta y haci entraga di mata na diferente localidadnan manera na Fatima College y e projecto di enbeyesemento di Linear Park unda a planta 200 mata di diferente fruta y matanan local manera Mango, Druif di lama, Breba, Kibrahacha, Mahok y hopi mas.
Pa aña 2014 Departamento di Agricultura, Cria y Pesca lo sigui engrandece e projecto di 10.000 mata y ja tin un cantidad grandi di localidadnan riba lista pa ricibi mata.
YMCA na San Nicolas y Monumentenzorg Scol Kudawecha tabata riba e lista di esnan pa ricibi mata e aña aki cual a wordo haci recientement. Na e momentonan aki Centro Colorado ta en espera di nan matanan pa asina tambe forma parti di e grandioso projecto aki.
E trabou cu Santa Rosa ta haci pa cu e projecto di 10.000 mata no ta insera solamente repartimento di mata sino tambe ta yuda cu planning di infrastructura y brinda conseho pa cu e miho manera pa mantene e matanan.
E projecto di 10.000 mata ta premira di lo sigui crece grandemente durante aña 2014 cu e meta pa planta matanan di fruta y matanan local y asina brinda pueblo cu embeyesemento di nos isla y como tambe cuminda den un forma sustenibel.


text:
Oranjestad-E Conferencia na St Maarten riba Commercio Sostenibel cu unaccento grandi riba Energia Sostenible a conclui. Posicion di MEP riba e temanan aki ta lo siguiente: ENERGIA SOSTENIBEL MESTER BAHA PRIJS DI AWA Y CORIENTE PA PUEBLO Y NO HASIE MAS CARO Y COMERCIO SOSTENIBEL MESTER GENERA TRABAO PA PUEBLO.
Nos a keda impresiona con e accento di e presentacion di e Director di TNO pa Caribe sr. Jan Ebbing cu ta resalta cu den un Vision pa Desaroya un Politica Nacional pa Energia Sostenibelta e aspecto cu e mester ta: “AFFORDABLE”. E posicion di MEP ta resalta exactamente e aspecto ey y durante e bishita cu un delegacion di Fraccion di MEP a hasi na TNO na Aruba acomunica na sr.
Ebbing riba e necesidad pa tene cuenta cu esocial-economishe draagbaarheid di e Pueblo di Aruba:PUEBLO MESTER POR PAGA PA ENERGIA SOSTENIBEL, ENERGIA SOSTENIBEL MESTER POR BAHA E PRIJS DI CORIENTE Y AWA PA PUEBLO.
Alavez den e aspecto di Comercio Sostenibel nos a kedasumamente impresiona pa e presentacion di sr. Hans Verhulst di CBI (www.cbi.eu) di Ministerio di Relacionnan Exterior diHulanda unda cu nan a resalta: E companianan Europeo nomester di nos Islanan pa hasi negoshi na Latino America, pero ecompanianan Latino Americano si mester di nos Islanan pa hasinegoshi cu Europa.
Nan no ta kere den Europe meets Americasino den America meets Europe. Nos a keda sumamenteimpresiona cu e vision aki y a conversa cu sr. Verhulst di CBI pa asina awor cu e Delegacion di MEP cu lo participa na econferencia di Parlamentonan di Reino na Hulanda reuni cu nan pa asina concreta un vision cu genera resultado berdadero paeconomia di Aruba pero hopi importante: CU E VISION PA E GENERA TRABAO PA NOS PUEBLO Y PROGRESO BERDADERO PA NOS PUEBLO: LATIN AMERICA MEETS EUROPE IN ARUBA.
Mi kier resalta e integridad y seriedad cu cual e Delegacion di Aruba a hasi su trabao na St Maarten y Saba cu lo mester causarefleccion y presion positivo riba nos tur: TIN MAS BENEFICIO PA ARUBA Y NOS PUEBLO SI NOS PARA PATRIOTICAMENTE HUNTO PA DEFENDE NOS PUEBLO, PERO LO TIN DEROTA GRANDI SI NOS BIRA LOMBA PA LOKE TA BERDADERAMENTE DEN E INTERES GENUINO DI NOS PUEBLO Y NOS PATRIA.SER ARUBIANO NA PROME LUGAR SEMPER Y DEFENDE E CAUSA DI NOS PUEBLO CU HONOR, DIGNIDAD Y CU FERVOR PERSISTENTE, ASINA ARUBA TA VENCE.
Glenbert Croes-Juan Irausquin


text:
Awe ta marca un dia importante den e voz di prensa pa alerta pueblo!
Despues cu algun medio y usuario di Facebook a ridiculisa un post cu nos medio a post 2 siman pasa awe nos ta mira con importante informa pueblo na tempo ta. E post cu a cricula riba whatsapp a sali di un fuente sigur unda a divulga esaki cu passport y number di un auto tambe a ser publica di turista cu no a warda resultado y a pasa trip diferente caminda sin tene cuenta cu e resultado pero DVG casi 12 ora despues a desmenti esaki. Awe Gobierno mes ta admiti cu a conose 5 caso local nobo awe cu probablemente a pega cune 2 siman pasa. E fayo hasi pa esnan di DVG di no sali actua of informa pueblo na tempo ta loke a perhudica e pueblo door di tira afo trabouw hasi pa basta luna! Berdad pueblo mes tin cu cuida pero un hende no bon di cabes a perhudica e trabouw hasi di cual ta di lamenta hopi ta e sacrificio di esnan cu ta traha entre otro na DVG mes y den e team di crisis y otro nan den efrontline!
5 caso nobo cu lo mester a pega cune 2 siman pasa ta e resultado di no alerta pueblo na tempo! Ta di lamenta con a sali desmenti y despues sali bisa cu tabata tin algo pero no tabata un riesgo. Awe nos por mira bek na un aviso hasi via whatsapp cu a resulta di tabata un advertencia pa hopi y un joke pa algun hasta esnan den prensa!
Prensa ta e instrumento di mas importante pa comunica cu pueblo, no laga e informacion keda pega of scondi! E comunidad aki ta chikito y “redashi” ta core lihe pa evita esey mester actua rapido y informa!
Ban ta mas consiente, ban ta mas alerta, ban suministra e informacion na tempo pa evita lo peor!
Like, Share, Comment
Team BO INFORMADO!
Nos tey pa informabo!